-----------------------------------------------------------------------
  4. การประกอบธุรกิจของแต่ละสายผลิตภัณฑ์

  -----------------------------------------------------------------------

1.  ลักษณะของผลิตภัณฑ์หรือบริการ

ธุรกิจของบริษัทฯและบริษัทย่อย แบ่งลักษณะการให้บริการออกเป็น 3 สายงาน ได้แก่ 1)
ธุรกิจการบริหารสินทรัพย์ด้อยคุณภาพ 2) ธุรกิจสินเชื่อส่วนบุคคลเพื่อการอุปโภคและบริโภค และ 3)
ธุรกิจที่ปรึกษาการเงินและวาณิชธนกิจ
ซึ่งมีการบริหารงานโดยบุคลากรที่มีประสบการณ์และความชำนาญที่มาจากธุรกิจการเงิน
โดยมีรายละเอียดของการให้บริการ ในแต่ละประเภทมีดังต่อไปนี้

  4.1.1 ธุรกิจบริหารสินทรัพย์ด้อยคุณภาพ

ในหลายๆปีที่ผ่านมาในอดีต จากการที่ประเทศไทยเผชิญปัญหาทางเศรษฐกิจ
และส่งผลกระทบต่อปัญหาหนี้สินของประชาชนและธุรกิจในภาคอุตสาหกรรมต่างๆ
ทำให้บริษัทฯเห็นว่าตลาดการให้บริการบริหารสินทรัพย์ด้อยคุณภาพ หรือ หนี้ที่ไม่ก่อให้เกิดรายได้
(Non-performing Loan / NPL) เป็นตลาดขนาดใหญ่อีกตลาดหนึ่ง
ซึ่งสถาบันการเงินที่มีสินทรัพย์ด้อยคุณภาพ หรือ NPL อยู่ในงบการเงินของตน
ย่อมจะหาทางจัดการแก้ไขปัญหา แต่อาจมีข้อจำกัดด้านกำลังบุคลากรและความเชี่ยวชาญ
ประกอบกับการที่บริษัทฯได้ดำเนินงานด้านที่ปรึกษาในการปรับโครงสร้างหนี้จนประสบความสำเร็จ
ได้รับการยอมรับทั้งจากเจ้าหนี้และลูกหนี้ และมีความเป็นอิสระ คือ
ไม่ได้เป็นบริษัทในเครือของสถาบันการเงินใด ในระยะแรก
บริษัทฯจึงตัดสินใจเข้าสู่ธุรกิจการรับจ้างบริหารสินทรัพย์ด้อยคุณภาพ
โดยมุ่งเสนอตัวเข้าเป็นผู้ให้บริการในการเจรจาและจัดเก็บหนี้ที่ไม่ก่อให้เกิดรายของสถาบันการเงินและองค์กรบริหารสินทรัพย์ด้อยคุณภาพต่างๆ
ซึ่งรวมถึงงานด้านการดำเนินคดีฟ้องร้องเพื่อติดตามการชำระหนี้
และการบริหารจัดการขายสินทรัพย์หลักประกันอื่นๆ
ที่ได้รับมาจากการโอนทรัพย์ของลูกหนี้เพื่อการชำระหนี้หรือจากการยึดทรัพย์หลักประกัน
ทั้งนี้ขอบเขตของงานด้านการบริหารสินทรัพย์ด้อยคุณภาพโดยรวมพอสรุปได้ดังนี้

-   เป็นตัวแทนเจ้าหนี้ ในการเจรจากับลูกหนี้ เพื่อหาข้อสรุปและกำหนดแนวทางการชำระหนี้
    ภายใต้หลักเกณฑ์ วิธีการ
    และกระบวนการปรับปรุงโครงสร้างหนี้ตามนโยบายและมาตรการที่ได้รับมอบหมายจากเจ้าหนี้

-   การติดตามและเรียกเก็บหนี้ ตามเงื่อนไขในสัญญาปรับปรุงโครงสร้างหนี้

-   การติดตามทวงถามในกรณีที่ลูกหนี้ผิดนัดชำระหนี้

-   การดำเนินคดี และบังคับยึดทรัพย์หลักประกัน รวมทั้งการขายทอดตลาดทรัพย์

-   การบริหารจัดการทรัพย์สินรอการขาย

-   การจัดทำระบบฐานข้อมูลลูกหนี้รายตัว ข้อมูลหลักประกัน เงื่อนไขการปรับปรุงโครงสร้างหนี้
    การตัดชำระหนี้ รวมทั้งฐานข้อมูลอื่นๆ ซึ่งจำเป็นในการบริหารสินทรัพย์และการกำกับดูแล
    รวมทั้งปรับปรุงฐานข้อมูลให้เป็นปัจจุบัน

การดำเนินงานในสายงานบริหารสินทรัพย์ด้อยคุณภาพ แบ่งออกเป็น

1.  การรับจ้างบริหารสินทรัพย์ด้อยคุณภาพ

การบริหารงานสินทรัพย์ด้อยคุณภาพ
บริษัทฯใช้ระบบคอมพิวเตอร์และระบบซอร์ฟแวร์คอมพิวเตอร์ควบคุมการบริหารจัดการ
ซึ่งเป็นระบบที่ใช้บริหารจัดการตั้งแต่เริ่มให้บริการธุรกิจบริหารสินทรัพย์ด้อยคุณภาพในปี 2547
โดยมีการพัฒนาระบบและโปรแกรมต่างๆ เรื่อยมา
เพื่อให้มีความเหมาะสมต่อการบริหารงานในปัจจุบันที่มีจำนวนพอร์ตเพิ่มมากขึ้น
ซึ่งจะช่วยให้การบริหารจัดการสินทรัพย์ด้อยคุณภาพมีประสิทธิภาพและการประเมินผลครอบคลุมทุกเนื้องานมากยิ่งขึ้น
ทั้งนี้บริษัทฯได้ดำเนินการจดลิขสิทธิ์โปรแกรมย่อยต่างๆ ไว้เป็นของบริษัทฯ และให้บริษัทย่อย คือ
บริษัท โกลบอล เซอร์วิส เซ็นเตอร์ จำกัด เป็นผู้ลงทุนในทรัพย์สินและให้เช่าแก่บริษัทฯ
รวมทั้งบริษัทย่อยอื่นๆของบริษัทฯที่ประกอบธุรกิจบริหารสินทรัพย์ด้อยคุณภาพ

บริษัทฯมีพนักงานที่รับผิดชอบงานในด้านบริหารสินทรัพย์ด้อยคุณภาพจำนวนเกือบ 100 คน
ที่อยู่ภายใต้การดูแลของรองกรรมการผู้จัดการสายงานบริหารสินทรัพย์ด้อยคุณภาพ
การจัดสรรจำนวนคนที่ปฏิบัติงานดังกล่าว
จะมีความแตกต่างจากงานที่ปรึกษาทางการเงินและวาณิชธนกิจอย่างมาก
เนื่องจากในแต่ละพอร์ตนั้นจะมีจำนวนลูกหนี้อยู่หลายราย
ดังนั้นเพื่อให้เกิดประสิทธิภาพในการดำเนินงาน และสามารถดูแล ติดตาม
ประสานงานกับลูกหนี้ในแต่ละพอร์ตได้อย่างทั่วถึง
บริษัทฯจึงต้องมีพนักงานที่ดูแลงานด้านนี้ให้เพียงพอต่อพอร์ตลูกหนี้ที่บริษัทฯได้รับบริหารอยู่

บริษัทฯได้วางโครงสร้างการให้บริการบริหารสินทรัพย์ด้อยคุณภาพออกเป็นสองฝ่ายงานหลักคือฝ่ายงานบริหารสินทรัพย์
และฝ่ายปฏิบัติการ โดยทั้งสองฝ่ายงานมีการจัดแบ่งแยกเป็นหน่วยงานย่อย ได้แก่
หน่วยงานบริหารหนี้ หน่วยงานบริหารทรัพย์สินรอการขาย หน่วยงานบริหารงานคดี
หน่วยงานประเมินราคา หน่วยงานด้านบัญชีและการเงิน หน่วยงานด้านนิติกรรมสัญญา
หน่วยงานเทคโนโลยีสารสนเทศ หน่วยบริหารงานบุคลากรและธุรการ
และหน่วยงานการควบคุมและตรวจสอบภายใน เป็นต้น
โดยมีผู้บริหารและเจ้าหน้าที่ที่มีความเชี่ยวชาญและมีประสบการณ์ในการบริหารและติดตามหนี้มาเป็นทีมงานของบริษัทฯ
โครงสร้างดังกล่าว
จะทำให้บริษัทฯสามารถดำเนินการเรียกเก็บหนี้ได้ตามกำหนดระยะเวลาในสัญญาว่าจ้าง
และเป็นโครงสร้างที่ทำให้สามารถดำเนินงานได้อย่างมีประสิทธิภาพ
และมีความโปร่งใสสามารถตรวจสอบได้
ทั้งนี้บุคลากรในส่วนนี้จะปฏิบัติงานเฉพาะงานให้บริการบริหารสินทรัพย์ด้อยคุณภาพเท่านั้น

สำหรับการรับจ้างบริหารสินทรัพย์ด้อยคุณภาพ
บริษัทฯและบริษัทย่อยมีสัญญาการรับจ้างบริหารสินทรัพย์ฯทั้งในประเทศและต่างประเทศณ สิ้นปี 2553
บริษัทฯมีสัญญารับจ้างบริหารสินทรัพย์ฯทั้งหมดอยู่ 8 สัญญา คิดเป็นมูลหนี้ตามมูลค่าเงินต้นรวมประมาณ
24,468 ล้านบาท ทั้งนี้ มีสัญญาที่หมดอายุการให้บริการในปลายปีที่ผ่านมาจำนวน 2 สัญญา
คิดเป็นมูลหนี้ตามมูลค่าเงินต้นรวมประมาณ 18,653 ล้านบาท

การรับจ้างบริหารสินทรัพย์ฯในประเทศจนถึง ณ 31 ธันวาคม 2553 บริษัทฯ
สามารถเจรจาการปรับโครงสร้างหนี้และได้ข้อสรุปจากลูกหนี้ คิดเป็นมูลหนี้ตามมูลค่าเงินต้นประมาณ
25,473.34 ล้านบาท แบ่งเป็นการปิดบัญชีลูกหนี้แล้วประมาณ 14,348.56 ล้านบาท
ลูกหนี้ที่ได้รับการอนุมัติและรอปิดบัญชีประมาณ 8,702.10 ล้านบาท
ลูกหนี้ที่มีการปรับโครงสร้างหนี้ตามแผนเดิมประมาณ 2,422.68 ล้านบาท
มีทรัพย์สินรอการขายตามราคาประเมินจำนวนประมาณ 510 รายการ คิดเป็นมูลค่าประมาณ 566
ล้านบาท ในขณะที่ การรับจ้างบริหารสินทรัพย์ในประเทศมาเลเซีย โดยบริษัทย่อยเอแคป
(มาเลเซีย) จนถึงเวลาเดียวกันนี้ สามารถเจรจาเรียกเก็บหนี้หรือได้ข้อสรุปจากลูกหนี้แล้ว
คิดเป็นจำนวนเงินรวมตามมูลค่าเงินต้นประมาณ 71.99 ล้านมาเลเซียริงกิต
คิดเป็นเงินไทยประมาณ 719.90 ล้านบาท (กำหนดอัตราแลกเปลี่ยน 1 มาเลเซียริงกิต
โดยประมาณ = 10 บาท) โดยแบ่งเป็นปิดบัญชีลูกหนี้แล้วประมาณ 38.05 ล้านมาเลเซียริงกิต
(ประมาณ 380.5 ล้านบาท) อนุมัติปิดบัญชีและอยู่ระหว่างการรอชำระหนี้ประมาณ 3.85
ล้านมาเลเซียริงกิต (ประมาณ 38.5 ล้านบาท)
ได้อนุมัติการปรับโครงสร้างหนี้และอยู่ระหว่างรอการชำระหนี้ประมาณ 0.25 ล้านมาเลเซียริงกิต
(ประมาณ 2.5 ล้านบาท) และเป็นลูกหนี้ที่ไม่มีการอนุมัติปรับโครงสร้างหนี้
แต่เป็นลูกหนี้ปกติที่อยู่ระหว่างการค้างชำระอยู่ประมาณ 29.84 ล้านมาเลเซียริงกิต (ประมาณ
298.4 ล้านบาท)

ลักษณะรายได้จากการรับจ้างบริหารสินทรัพย์ด้อยคุณภาพ

การรับจ้างบริหารพอร์ตสินทรัพย์ด้อยคุณภาพจะได้ผลตอบแทนในรูปของค่าธรรมเนียมจากการบริหาร
โดยทั่วไปที่บริษัทฯได้รับแบ่งออกเป็น 2 ลักษณะ ดังต่อไปนี้

1.  Cash Collection Fee เป็นค่าธรรมเนียมที่คิดจากสัดส่วนร้อยละของเงินที่ได้รับจากลูกหนี้
    ภายหลังการหักต้นทุนซื้อมูลหนี้ และค่าใช้จ่ายบุคคลที่ 3
    ซึ่งเป็นค่าใช้จ่ายเกี่ยวกับการดำเนินคดีต่างๆ ค่าประเมินทรัพย์สิน ค่าเบี้ยประกันภัย
    ค่าที่ปรึกษาทางกฎหมาย เป็นต้น โดยบริษัทฯจะเรียกเก็บเป็นรายไตรมาสจากผู้ว่าจ้าง

ค่าใช้จ่ายในการดำเนินงาน (Base Fee) เช่น ค่าจ้างบุคคลากร ค่าใช้จ่ายสำนักงาน เป็นต้น
บริษัทฯจะเรียกเก็บเป็นรายเดือนจากผู้ว่าจ้าง

2.  การเข้าประมูลพอร์ตบริหารสินทรัพย์ด้อยคุณภาพ

การประมูลพอร์ตบริหารสินทรัพย์ด้อยคุณภาพจะดำเนินงานโดยบริษัทย่อย ได้แก่ บบส.เอแคป
บบส.สตาร์ และบบส.เอแคป (เอเชีย)
โดยทั้งหมดได้รับอนุญาตจากธนาคารแห่งประเทศไทยให้ประกอบธุรกิจเป็นบริษัทบริหารสินทรัพย์ตามพระราชกำหนดบริษัทบริหารสินทรัพย์
พ.ศ. 2541
ให้มีคุณสมบัติสามารถเข้าประมูลซื้อพอร์ตบริหารสินทรัพย์ด้อยคุณภาพจากสถาบันการเงินต่างๆ ได้
ซึ่งหากประมูลพอร์ตมาได้แล้วนั้นบริษัทย่อยจะได้ว่าจ้างให้บริษัทฯเป็นผู้บริหารพอร์ตต่อไป
เนื่องจากบริษัทฯมีความพร้อมในด้านบุคลากรและระบบการติดตามและบริหารจัดการที่ดีกว่าของบริษัทย่อย

การประมูลพอร์ตสินทรัพย์ด้อยคุณภาพในแต่ละครั้ง ก่อนการเข้าประมูล
จะต้องมีการศึกษาและเก็บข้อมูลต่างๆ
ของพอร์ตที่จะเข้าประมูลโดยจะต้องมีการพิจารณามูลค่าหลักประกัน พิจารณาข้อมูลทางการเงิน
และประวัติของลูกหนี้ เป็นต้น เพื่อนำข้อมูลดังกล่าวมาประมวลผล
และกำหนดเป็นราคาที่ใช้สำหรับประมูลซื้อพอร์ตนั้น ซึ่งการเข้าประมูลในแต่ละครั้งนั้น
นอกจากจะต้องแข่งขันด้านราคากับผู้ประมูลรายอื่นๆแล้ว
ยังต้องพิจารณาถึงความเป็นไปได้ในการเรียกเก็บหนี้จากพอร์ตสินทรัพย์ด้อยคุณภาพนั้นๆ ด้วย
ทั้งนี้เพื่อให้เกิดผลประโยชน์สูงสุด เมื่อนำพอร์ตสินทรัพย์ด้อยคุณภาพนั้นมาบริหาร

การเข้าประมูลซื้อพอร์ตบริหารสินทรัพย์ด้อยคุณภาพในแต่ละครั้ง มีการใช้เงินลงทุนเป็นจำนวนมาก
บริษัทย่อยจะได้รับการสนับสนุนวงเงินสินเชื่อจากสถาบันการเงินจากต่างประเทศ
รวมถึงการได้รับวงเงินสนับสนุนจากบริษัทฯ โดยมียอดวงเงินกู้ยืมคงเหลือ ณ วันที่ 31 ธ.ค. 2553
ตามรายละเอียดต่อไปนี้

  ------------ ------------------------------- ---------------------------- ---------- ---------------- ----------
  บริษัทย่อย      ผู้ให้วงเงินกู้ยืม                     ความสัมพันธ์ระหว่างผู้ให้กู้กับบริษัทฯ   วงเงินกู้ยืม   วงเงินกู้ยืมคงเหลือ ณ พอร์ต
                                                                            (ล้านบาท)   31 ธ.ค. 53       
                                                                                       (ล้านบาท)         

  บบส.เอแคป*   สถาบันการเงินต่างประเทศ            ไม่มี                          3,127.45   1,575.90         U01

               สถาบันการเงินต่างประเทศ            ไม่มี                          1,560.00   1,189.34         T01

               ACAP                            บบส.เอแคป เป็นบริษัทย่อย ACAP    50.00      45.33            

  บบส.สตาร์     สถาบันการเงินที่เกี่ยวข้องกัน           ผู้ถือหุ้นของบริษัทฯ                60.70      8.32             S01&S02
                                               และมีกรรมการร่วมกัน                                         

                                                                            456.50     146.66           S03

                                                                            899.62     346.65           S04

               ACAP                            บบส.สตาร์เป็นบริษัทย่อย ACAP      37.00      11.89            S03

               สถาบันการเงินต่างประเทศที่เป็นผู้ถือหุ้น   ผู้ถือหุ้นของบริษัทฯ                2,614.61   1,103.5          K01
                                               และมีกรรมการร่วมกัน                                         

               ACAP                            บบส.สตาร์เป็นบริษัทย่อย ACAP      50.00      21.05            

               สถาบันการเงินต่างประเทศที่เป็นผู้ถือหุ้น   -                            864.37     332.35           
  ------------ ------------------------------- ---------------------------- ---------- ---------------- ----------

ลักษณะรายได้จากการเป็นเจ้าของพอร์ตสินทรัพย์ด้อยคุณภาพ

บริษัทย่อยที่เป็นบริษัทบริหารสินทรัพย์
และเป็นเจ้าของพอร์ตสินทรัพย์ด้อยคุณภาพที่ประมูลได้มาจากสถาบันการเงิน
จะมีรายได้จากดอกเบี้ยของลูกหนี้ที่เกิดจากการซื้อพอร์ตสินทรัพย์ด้อยคุณภาพ
ทั้งที่เป็นเงินลงทุนในลูกหนี้ และที่โอนปรับเปลี่ยนเป็นเงินให้สินเชื่อ
ซึ่งจะบันทึกเมื่อได้รับชำระโดยการเรียกเก็บหนี้
ทั้งนี้อาจมาจากการว่าจ้างให้บริษัทฯเป็นผู้บริหารพอร์ต หรือบริษัทย่อยเป็นผู้บริหารพอร์ตเองก็ได้

3.  งานคดี และนิติกรรมต่างๆ สนับสนุนงานบริหารสินทรัพย์ด้อยคุณภาพ

การดำเนินธุรกิจบริหารสินทรัพย์ด้อยคุณภาพ
หลีกเลี่ยงไม่ได้ที่จะต้องมีขั้นตอนของขบวนการในการดำเนินการฟ้องร้อง การยึดทรัพย์
การทำสัญญาการชำระหนี้ต่างๆ และนิติกรรมทางกฎหมายอื่นๆ ดังนั้นงานในส่วนนี้ บริษัท เอแคป
คอนซัลติ้ง จำกัด (“ACON”) ซึ่งเป็นบริษัทย่อยของบริษัทฯ
จะเป็นผู้ให้บริการแทนบริษัทฯจากการบริหารงานสินทรัพย์ด้อยคุณภาพ โดย ACON
จะได้รับผลตอบแทนเป็นค่าธรรมเนียมจากการปฏิบัติงานในการทำนิติกรรมสัญญาต่างๆ นอกจากนี้
ACON ยังให้บริการงานที่ปรึกษาทางการเงินอื่นๆ แก่ธุรกิจภายนอกด้วย เช่น
การให้บริการงานด้านการจดทะเบียน คดีความ งานกฎหมายทางภาษี กฎหมายการประกอบธุรกิจ
กฎหมายแรงงาน เป็นต้น

  4.1.2 ธุรกิจสินเชื่อส่วนบุคคลเพื่อการอุปโภคและบริโภค

การให้บริการในธุรกิจสินเชื่อส่วนบุคคลเพื่อการอุปโภคและบริโภค โดยบริษัท แคปปิตอล โอเค
จำกัด (“CAP OK”) ที่บริษัทฯถือหุ้นอยู่ร้อยละ 99.99
ในปีที่ผ่านมาได้หยุดการให้บริการแก่ลูกค้ารายใหม่แล้ว
เนื่องจากอยู่ในระหว่างการกำหนดทิศทางการดำเนินธุรกิจของ CAP OK ใหม่ อย่างไรก็ตาม
บริษัทฯมีรายได้จากการให้บริการของสายงานนี้ในอดีต
ประกอบด้วยการให้บริการทางสินเชื่อในรูปแบบต่างๆ 4 ประเภท ดังนี้

1. การให้บริการสินเชื่อส่วนบุคคล (Personal Loan)

เป็นการให้สินเชื่อที่ไม่ต้องใช้หลักทรัพย์ค้ำประกัน
โดยลูกค้าสามารถเลือกจำนวนเดือนผ่อนชำระได้ตั้งแต่ 12 – 60 เดือน เงินผ่อนต่อเดือน เริ่มต้นที่
400 บาท โดยแบ่งออกเป็น สินเชื่อเงินสดพร้อมใช้ เป็นสินเชื่อที่แบ่งชำระเป็นงวด
(Installment Loan) และสินเชื่อแบบหมุนเวียน (Revolving Credit)
ซึ่งลูกค้าสามารถเบิกใช้เงินจากวงเงินสินเชื่อที่อนุมัติให้ โดยคิดดอกเบี้ยเฉพาะเงินที่เบิกใช้เท่านั้น
ทั้งนี้สินเชื่อทั้ง 2 ประเภทนี้มีการกำหนดการคิดอัตราดอกเบี้ยแบบ ลดต้น ลดดอก (Effective
Rate) ซึ่งยอดหนี้จะลดลงตามเงินต้นคงเหลือที่ลดลง

2. การให้บริการสินเชื่อเงินผ่อน (Sales Finance)

เป็นการให้บริการสินเชื่อ สำหรับผู้ต้องการซื้อสินค้าและบริการประเภทต่างๆ
ในลักษณะการผ่อนชำระเป็นงวดๆ ภายในระยะเวลาที่กำหนด โดยมีการกำหนดดอกเบี้ยแบบคงที่
(Flat Fee Rate) ตามประเภทของสินค้าและบริการ เช่น เครื่องใช้ไฟฟ้า คอมพิวเตอร์
อุปกรณ์ตกแต่งรถยนตร์ โทรศัพท์มือถือ ฯลฯ ทั้งนี้เงื่อนไขและรายละเอียดต่างๆ
จะอยู่ภายใต้นโยบายการอนุมัติสินเชื่อ

3. บัตรเครดิต (Credit Card)

โดยจะร่วมกับบริษัทพันธมิตรอื่นๆ เพื่อออกบัตรเครดิตร่วม( Affinity Card)
ที่ให้สิทธิประโยชน์พิเศษแก่ผู้ถือบัตร รวมถึงการออกบัตรเครดิต COK Platinum
เพื่อเพิ่มฐานลูกค้าบัตรเครดิตให้มากขึ้นด้วย

4. การให้บริการสินเชื่อเช่าซื้อ (Hire Purchase)

เป็นบริการสินเชื่อเช่าซื้อรถจักรยานยนต์ ในลักษณะการผ่อนชำระเป็นงวดๆ
ภายในระยะเวลาที่กำหนด โดยพิจารณาวงเงินสินเชื่อจาก เงินดาวน์
ส่วนระยะเวลาในการผ่อนชำระค่างวดจะขึ้นกับฐานะการเงินของลูกค้า ยี่ห้อ รุ่น
และราคาของรถจักรยานยนต์ โดยจะกำหนดอัตราดอกเบี้ยแบบคงที่ (Flat Fee Rate)
ตามคุณสมบัติของผู้สมัครวงเงิน และในบางกรณี ลูกค้าอาจต้องมีผู้ค้ำประกันเพิ่มเติม
ถ้าเงื่อนไขไม่เป็นตามนโยบายการอนุมัติสินเชื่อ

จากการที่ CAP OK ได้หยุดการให้บริการสินเชื่อแก่ลูกค้าใหม่ในปีที่ผ่านมา
โดยดำเนินการเพียงแค่การว่าจ้างให้บริษัทย่อย คือ บริษัท โปรเฟสชั่นแนล คอลเลคชั่น จำกัด หรือ
P COL เป็นผู้ติดตามเรียกเก็บหนี้ให้ ปัจจุบัน CAP OK
กำลังอยู่ในระหว่างการกำหนดทิศทางการดำเนินธุรกิจใหม่
เนื่องจากธุรกิจสินเชื่อเพื่อการอุปโภคและบริโภค
ในปัจจุบันมีการแข่งขันที่สูงจากทั้งผู้ประกอบการหน้าใหม่ และผู้ประกอบการเดิมที่เป็นสถาบันการเงิน
นอกจากนี้เศรษฐกิจของประเทศที่มีความเปราะบางจากปัญหาต่างๆ ทั้งในประเทศและต่างประเทศ
ทำให้การฟื้นตัวทางเศรษฐกิจในปัจจุบันยังมีความไม่แน่นอน
ซึ่งจะส่งผลกระทบต่อความสามารถในการใช้จ่ายของภาคประชาชน ที่ถือเป็นลูกค้าหลักของ CAP OK
ดังนั้น เมื่อเดือนธันวาคม 2553 CAP OK จึงได้ลงนามในข้อตกลงบันทึกความเข้าใจ
(Memorandum of Understanding : MOU) กับบริษัท เจ เอ็ม ที เน็ทเวอร์ค เซอร์วิสเซส
จำกัด (“JMT”) เพื่อขายสิทธิเรียกร้องที่มีต่อลูกหนี้คงเหลือใน CAP OK ให้กับ JMT
โดยได้ดำเนินการซื้อขายเสร็จสิ้นในเดือนมกราคม 2554 ซึ่งภายหลังการซื้อขายแล้ว จะทำให้ CAP
OK ไม่มีรายได้ในส่วนของธุรกิจสินเชื่อเพื่อการอุปโภคและบริโภคอีกแต่อย่างใด ซึ่งในระหว่างนี้
CAP OK กำลังพิจารณาถึงความเป็นไปได้ถึงการขยายธุรกิจไปสู่การให้บริการในประเภทอื่นๆ
ที่อาศัยความชำนาญและความพร้อมของบุคคลากรรวมถึงเทคโนโลยีต่างๆ ที่ CAP OK มีอยู่
แต่สามารถสร้างผลตอบแทนได้ดีกว่าการให้บริการสินเชื่อเพื่อการอุปโภคและบริโภค
ซึ่งคาดว่าจะมีความชัดเจนในเร็วๆนี้ และจะได้แจ้งให้ผู้ถือหุ้นทราบถึงแนวทางต่อไป

ลักษณะการจัดเก็บรายได้ของธุรกิจสินเชื่อเพื่อการอุปโภคและบริโภค

การรับรู้รายได้จากธุรกิจสินเชื่อเพื่อการอุปโภคและบริโภค
เป็นการรับรู้รายได้ของดอกเบี้ยเงินให้กู้ยืมที่เกิดจากการปล่อยสินเชื่อประเภทต่างๆในอดีตข้างต้น
โดยการเรียกเก็บชำระคืนเงินต้นในส่วนที่ลูกค้าขาดการนำส่ง CAP OK ได้จ้างให้บริษัทย่อยคือ
โปรเฟสชั่นแนล คอลเลคชั่น เป็นผู้ติดตามเรียกเก็บหนี้ดังกล่าว

  4.1.3 ธุรกิจที่ปรึกษาการเงินและวาณิชธนกิจ

การให้บริการงานที่ปรึกษาการเงินและวาณิชธนกิจ รวมถึงการให้บริการที่ปรึกษาทางการเงินต่างๆ
เช่น การปรับโครงสร้างหนี้ การหาผู้ร่วมทุนหรือแหล่งเงินทุน การสอบทานกระแสเงินสด
การเป็นที่ปรึกษาทางการเงินที่ได้รับความเห็นชอบจากสำนักงานก.ล.ต.
เพื่อให้บริการงานที่ปรึกษาเกี่ยวกับการออกและเสนอขายหลักทรัพย์
การเพิกถอนหุ้นจดทะเบียนออกจากตลาดหลักทรัพย์ การรวมกิจการหรือควบกิจการ
งานที่ปรึกษาการเงินในการเป็นผู้ทำแผนและบริหารแผนฟื้นฟูกิจการภายใต้พระราชบัญญัติล้มละลาย
ที่อยู่ในกระบวนการของศาลล้มละลาย จะให้บริการโดยบริษัทย่อย คือ บริษัท เอแคป คอร์ปอเรท
เซอร์วิสเซส จำกัด หรือ ACS

ACS
ได้รับความเห็นชอบจากสำนักงานคณะกรรมการก.ล.ต.ให้มีคุณสมบัติเป็นผู้ให้บริการงานที่ปรึกษาทางการเงินและวาณิชธนกิจตามขอบเขตที่สำนักงานคณะกรรมการก.ล.ต.กำหนด
โดยมีระยะเวลาให้ความเห็นชอบตั้งแต่วันที่ 3 ธันวาคม 2551 ถึงวันที่ 2 ธันวาคม 2556 ทั้งนี้
มีผู้ที่ได้รับความเห็นชอบให้เป็นผู้ควบคุมการปฏิบัติงานของที่ปรึกษาทางการเงินจากสำนักงานคณะกรรมการก.ล.ต.
จำนวน 4 ท่าน และมีพนักงานที่ให้บริการแก่ลูกค้าในส่วนงานนี้จำนวน 10 ท่าน
ซึ่งการให้บริการงานที่ปรึกษาทางการเงินนี้ ส่วนใหญ่มาจากการแนะนำของลูกค้าต่อๆ กันไป
และมาจากความสัมพันธ์ของผู้บริหารกับผู้ประกอบธุรกิจหลายๆ แห่ง
รวมทั้งการแนะนำจากสถาบันการเงินต่างๆ เป็นต้น ทั้งนี้ก่อนเข้าดำเนินการให้บริการ ผู้บริหาร
จะร่วมปรึกษาหารือกับลูกค้า เพื่อประเมินปัญหาเบื้องต้นและรับทราบวัตถุประสงค์ของลูกค้า
หลังจากนั้นจะมีการมอบหมายให้กับผู้ใต้บังคับบัญชาที่มีหน้าที่รับผิดชอบ
เพื่อดำเนินการเข้าศึกษาในรายละเอียดเบื้องต้นของลูกค้า
ซึ่งภายหลังจากได้มีการวิเคราะห์ปัญหาต่างๆ
และดำเนินการตรวจสอบคุณสมบัติของลูกค้าแล้วจะได้จัดทำบันทึกข้อตกลงการให้บริการที่ปรึกษาทางการเงิน
เพื่อส่งให้ลูกค้าลงนาม และภายหลังการทำข้อตกลงแล้ว จะเริ่มดำเนินงานในขั้นตอนของการทำ
Due Diligence โดยละเอียดก่อน ให้บริการแก่ลูกค้าตามวัตถุประสงค์ของลูกค้าแต่ละรายต่อไป

ทั้งนี้ สามารถสรุปขอบเขตการให้บริการงานที่ปรึกษาการเงินและวาณิชธนกิจ ได้ดังนี้

1)  บริการให้คำปรึกษาในการปรับโครงสร้างหนี้
    ซึ่งรวมไปถึงการปรับโครงสร้างหนี้ภายใต้ศาลล้มละลายกลาง

    -   ให้บริการในการให้คำปรึกษา แนวทางการจัดโครงสร้างหนี้
        รวมทั้งเป็นตัวแทนหรือเป็นตัวกลางในการเจรจา
        ให้คำแนะนำและร่วมกำหนดแผนการชำระหนี้ระหว่างเจ้าหนี้และลูกหนี้
        การปรับโครงสร้างหนี้ภายใต้คำสั่งศาลล้มละลายกลาง ซึ่ง ACS
        ได้รับการอนุมัติจากสำนักฟื้นฟูกิจการของลูกหนี้ กรมบังคับคดี กระทรวงยุติธรรม
        ให้ขึ้นทะเบียนเป็นผู้ทำแผนฟื้นฟูกิจการและผู้บริหารแผนฟื้นฟูกิจการ รับอนุญาต
        ภายใต้กฎของกระทรวงยุติธรรม

    -   การให้บริการในการเป็นผู้ทำแผน
        คือการให้บริการให้คำปรึกษาและจัดทำรายการข้อสนเทศ
        เอกสารแผนการปรับโครงสร้างหนี้และการฟื้นฟูกิจการ หรือเอกสารตามความเหมาะสม
        รวมทั้งเอกสารประกอบอื่นใดที่จำเป็นเพื่อเสนอต่อเจ้าหนี้ และผู้ที่เกี่ยวข้อง
        เพื่อใช้ประกอบการพิจารณาเพื่ออนุมัติแผน

    -   การให้บริการในการเป็นผู้บริหารแผน คือ การบริหารกิจการและทรัพย์สินของลูกค้า
        รวมทั้ง ซื้อ ขาย จำหน่าย หรือจัดการโดยประการอื่นเกี่ยวกับทรัพย์สินใดๆ ของลูกค้า
        และทั้งอาจนำทรัพย์สินของลูกค้าไปเป็นหลักประกันต่าง ๆ
        เพื่อประโยชน์ในการดำเนินธุรกิจของลูกค้า ตลอดจนถึงการขอยื่นคำขอต่อศาล
        เพื่อให้ลูกค้าออกจากการฟื้นฟูกิจการ
        เมื่อได้ดำเนินการตามแผนฟื้นฟูกิจการเสร็จสิ้นสมบูรณ์แล้ว

2)  บริการให้คำปรึกษาในการจัดหาแหล่งเงินทุนให้แก่กิจการและโครงการต่างๆ
    ทั้งในรูปของเงินลงทุนและเงินให้สินเชื่อ

    -   การทำหน้าที่ที่ปรึกษาในการจัดหาแหล่งเงินทุน สามารถดำเนินการได้หลายรูปแบบ
        โดยขึ้นอยู่กับปัจจัยความต้องการของลูกค้า โครงสร้างทางการเงินของกิจการ
        แนวโน้มและทิศทางของตลาดทุนในขณะนั้น
        รูปแบบในการระดมทุนที่บริษัทฯทำหน้าที่ในการให้คำปรึกษา มีดังนี้

        -   ที่ปรึกษาในการยื่นขออนุญาตเพื่อออกและเสนอขายหลักทรัพย์ประเภทตราสารทุน
            ตราสารหนี้ และตราสารกึ่งหนี้กึ่งทุน เช่น หุ้นสามัญ หุ้นบุริมสิทธิ หุ้นกู้
            หุ้นกู้แปลงสภาพ และใบสำคัญแสดงสิทธิ เป็นต้น

        -   ที่ปรึกษาการนำหลักทรัพย์เข้าจดทะเบียนในตลาดหลักทรัพย์

        -   ที่ปรึกษาในการเป็นตัวกลางซื้อขาย/ควบรวมกิจการ
            หรือการเป็นที่ปรึกษาในการทำรายการใดๆ ที่เกี่ยวกับตลาดหลักทรัพย์และ/หรือ
            สำนักงานคณะกรรมการกำกับหลักทรัพย์และตลาดหลักทรัพย์

        -   ที่ปรึกษาในการหาพันธมิตรร่วมทุน

        -   ที่ปรึกษาการจัดทำสินเชื่อโครงการ (Project Financing) ต่างๆ เป็นต้น

3)  บริการรับจ้างดำเนินงาน (Outsourcing Business)

    -   การให้บริการกับลูกค้าทั้งส่วนที่เกี่ยวข้องกับการให้บริการโดยตรงและการให้บริการในแง่ของระบบปฏิบัติการให้กับบริษัทขนาดใหญ่
        ทั้งที่เป็นสถาบันการเงิน ผู้ให้บริการเครือข่ายโทรศัพท์มือถือ
        และบริษัทที่ให้บริการสาธารณูปโภคขั้นพื้นฐาน เช่น
        บริการในเรื่องการเรียกเก็บเงินลูกหนี้ บริการศูนย์ลูกค้าสัมพันธ์ และ
        การให้บริการการอนุมัติสินเชื่อต่าง ๆ เป็นต้น

4)  บริการให้บริการที่ปรึกษาทางการเงินอื่นๆที่เกี่ยวข้อง เช่น

-   การสอบทานสถานะของกิจการ และสถานะสินทรัพย์ด้อยคุณภาพ (Due Diligence
    Service)

-   การให้บริการจัดทำรายงาน วิเคราะห์สถานะเงินสดของกิจการ (Cash Monitoring)

-   การประเมินมูลค่าของกิจการ (Valuation)

-   การศึกษาความเป็นไปได้ของโครงการ (Feasibility Study)

-   บริการให้คำปรึกษาเรื่องโครงสร้างการจัดการ

-   บริการที่ปรึกษาในการจัดวางระบบการเงินและการบริหารเงินภายในองค์กร

-   การให้ความเห็นที่เป็นอิสระ (Independent Opinion) ต่อรายการต่าง ๆ
    ของบริษัทมหาชนตามข้อบังคับของ สำนักงานคณะกรรมการก.ล.ต.
    และตลาดหลักทรัพย์แห่งประเทศไทย

ลักษณะการจัดเก็บค่าธรรมเนียมของการให้บริการงานที่ปรึกษาทางการเงินและวาณิชธนกิจ

สำหรับการคิดค่าธรรมเนียมในการให้บริการงานที่ปรึกษาทางการเงินและวาณิชธนกิจ
มีการคิดค่าธรรมเนียมการบริการ 2 รูปแบบ คือ

  1. ค่าธรรมเนียมรายเดือน (Retainer fee)
  ซึ่งจะประเมินจากศักยภาพในการสร้างกระแสเงินสดของลูกค้า
  และใช้เกณฑ์การประมาณการเวลาและบุคลากรที่จะต้องใช้ในการปฏิบัติงาน
  ซึ่งค่าธรรมเนียมรายเดือนอาจจะมีการกำหนดระยะเวลาที่แน่นอนที่บริษัทฯ
  สามารถเก็บจากลูกค้าได้ หรืออาจเป็นการจัดเก็บไปเรื่อยๆ ในทุกๆเดือน
  จนกว่าจะสิ้นสุดการปฏิบัติงาน ส่วนใหญ่มีระยะเวลาประมาณ 6-12 เดือน
  นอกจากนี้ยังกำหนดโดยพิจารณาจากปัจจัยด้านการแข่งขันด้วย และ

  2. ค่าธรรมเนียมเมื่องานสำเร็จ (Success Fee)
  ซึ่งบางกรณีจะกำหนดเป็นร้อยละของมูลค่าโครงการของงานที่ดำเนินการ หรือในบางกรณี ACS
  จะกำหนดเป็นจำนวนเงิน โดยพิจารณาจากมูลค่าโครงการ

อย่างไรก็ตาม เนื่องจากในหลายกรณี
งานให้บริการตามที่ระบุข้างต้นมักจะเป็นส่วนหนึ่งของงานที่ได้รับมอบหมายจากลูกค้า เช่น
การจัดทำการศึกษาความเป็นไปได้ของโครงการ และการประเมินมูลค่าของกิจการ
ก่อนการจัดหาเงินทุนในรูปแบบต่างๆ ACS
อาจจัดให้โครงสร้างการคิดค่าธรรมเนียมบริการจากลูกค้าแยกคิดเป็นส่วนตามประเภทของงาน
หรือสามารถปรับเปลี่ยนยืดหยุ่นได้ตามความเหมาะสม

4.2 การตลาดและภาวะการแข่งขัน

จากการดำเนินธุรกิจหลักในส่วนการบริหารสินทรัพย์ด้อยคุณภาพของบริษัทฯ
และธุรกิจที่ดำเนินงานโดยบริษัทย่อยทั้งที่ปรึกษาการเงินและวาณิชธนกิจ
และธุรกิจสินเชื่อส่วนบุคคลเพื่อการอุปโภคและบริโภค
ปัจจุบันธุรกิจในแต่ละสายงานมีผู้ประกอบการรายใหม่ๆเข้าสู่ตลาดการให้บริการเพิ่มขึ้นป็นจำนวนมาก
ทั้งที่เป็นของภาครัฐ และของภาคเอกชนหรือบริษัทย่อยของธนาคารพาณิชย์
ซึ่งทำให้บริษัทฯต้องมีการปรับตัวต่อการแข่งขันที่รุนแรงในแต่ละสายธุรกิจ
เพื่อสามารถให้บริการธุรกิจของบริษัทฯและบริษัทย่อยต่อไปอย่างยั่งยืนในอนาคต

  4.2.1 ลักษณะลูกค้า

ลักษณะการให้บริการธุรกิจของบริษัทฯและบริษัทย่อย
ลูกค้าส่วนใหญ่จะเป็นผู้ที่ประสบปัญหาทางเศรษฐกิจและการเงินอยู่ในขณะนั้น
และรวมถึงผู้ที่มีความต้องการแหล่งเงินทุนเพื่อการดำเนินธุรกิจหรือเพื่อการอุปโภคบริโภคด้วย
ลูกค้าเหล่านี้อาจได้รับผลกระทบจากปัญหาที่เกิดขึ้นในรอบหลายๆ ปีที่ผ่านมา เช่น
ธุรกิจโรงแรมและธุรกิจการท่องเที่ยวที่ได้รับผลกระทบจากการชุมนุม
ผลกระทบจากการส่งออกสินค้าที่ลดลง อันเนื่องมาจากการแข็งค่าของเงินบาท
รวมถึงภาคครัวเรือนที่ได้รับผลกระทบจากปัญหาน้ำท่วม การเพิ่มขึ้นของระดับราคาสินค้า
สิ่งเหล่านี้ก่อให้เกิดปัญหาต่างๆ ตามมาอย่างหลีกเลี่ยงไม่ได้ เช่น ภาระหนี้สิน
การขาดสภาพคล่องของเงินทุน เป็นต้น ดังนั้น
บริษัทฯเชื่อได้ว่าปัญหาต่างๆที่เกิดขึ้นย่อมส่งผลกระทบต่อปริมาณของหนี้ที่ไม่ก่อให้เกิดรายได้หรือสินทรัพย์ด้อยคุณภาพทั้งระบบอย่างแน่นอน
โดยอย่างน้อยคาดว่าในระยะเวลา 2-3 ปีนี้ ปริมาณของสินทรัพย์ด้อยคุณภาพจะยังไม่ลดลงมากนัก
ซึ่งทำให้บริษัทฯและบริษัทย่อยสามารถมองเห็นช่องทางของตลาดการบริหารสินทรัพย์ด้อยคุณภาพที่คาดว่าจะถูกสถาบันการเงินต่างๆ
นำออกมาประมูลขายทอดตลาดให้กับบริษัทบริหารสินทรัพย์ต่างๆอยู่เป็นระยะๆ
และภายใต้ความไม่แน่นอนทางการเงินและเศรษฐกิจในขณะนี้ ทำให้บริษัทย่อยทั้งบบส.เอแคป
บบส.สตาร์ และบบส.เอแคป เอเชีย
มีโอกาสอยู่เสมอในการเข้าประมูลพอร์ตบริหารสินทรัพย์ในอนาคตได้อีก
ซึ่งจะไม่ได้จำกัดเฉพาะในประเทศไทยเท่านั้น เนื่องจาก
ในต่างประเทศก็ประสบปัญหาทางเศรษฐกิจเช่นกัน จึงเป็นโอกาสที่จะ
รับงานบริหารสินทรัพย์ในต่างประเทศได้เพิ่มขึ้น โดยเฉพาะทางแถบภูมิภาคเอเชียตะวันออกเฉียงใต้
ซึ่งบริษัทฯมีข้อได้เปรียบอยู่แล้วจากการที่มีบริษัทย่อย เอแคป มาเลเซีย
รับจ้างบริหารสินทรัพย์ด้อยคุณภาพอยู่ที่ประเทศมาเลเซีย

ในขณะเดียวกันบุคคล และภาคธุรกิจที่ต้องการหาแหล่งเงินทุนสำหรับเพื่อใช้ในชีวิตประจำวัน
หรือเพื่อใช้ในการขยายธุรกิจของตนเอง บุคคลหรือเจ้าของธุรกิจดังกล่าว
จึงถือเป็นแหล่งลูกค้าที่สำคัญของบริษัทฯและบริษัทย่อยทั้งสิ้น

4.2.2 กลยุทธ์ในการแข่งขัน

-   ธุรกิจบริหารสินทรัพย์ด้อยคุณภาพ

ในการบริหารจัดการงานบริหารสินทรัพย์ด้อยคุณภาพ
บริษัทฯจะให้ความสำคัญกับการเจรจาประนอมหนี้กับลูกหนี้เป็นหลัก
ด้วยการเสนอทางออกและการแก้ไขปัญหาของลูกหนี้ที่มีความหลากหลาย
เพื่อให้เหมาะสมกับสถานะและความสามารถในการชำระหนี้ของลูกหนี้ในแต่ละราย เช่น
หากเป็นลูกหนี้รายย่อย บริษัทฯจะพยายามดำเนินการปรับโครงสร้างหนี้ให้กับลูกหนี้
โดยพิจารณาจากความสามารถในการชำระหนี้ของลูกหนี้เป็นหลัก ในขณะที่กรณีเป็นลูกหนี้รายใหญ่
จะพิจารณาจากความสามารถในการดำรงอยู่ของกิจการลูกหนี้
รวมไปถึงความสามารถในการชำระหนี้ของกิจการ โดยมีวัตถุประสงค์เพื่อให้กิจการของลูกหนี้
สามารถดำเนินการประกอบธุรกิจต่อไปได้เป็นปกติภายหลังได้รับการปรับโครงสร้างหนี้แล้ว
ซึ่งบริษัทฯ ได้กำหนดทิศทางการแข่งขัน โดยอาศัยจุดแข็งของบริษัทฯ ดังต่อไปนี้

-   มีบริษัทย่อยที่ดำเนินธุรกิจเป็นบริษัทบริหารสินทรัพย์
    ซึ่งสามารถเข้าประมูลพอร์ตบริหารสินทรัพย์ด้อยคุณภาพจากสถาบันการเงินต่างๆ ได้

-   มี Partners ที่เป็นสถาบันการเงินและพร้อมให้การสนับสนุนด้านเงินทุน
    เพื่อใช้สำหรับการประมูลซื้อพอร์ตสินทรัพย์ด้อยคุณภาพเพิ่มเติม

-   เป็นผู้ให้บริการที่เป็นอิสระ ไม่เป็นบริษัทในเครือของสถาบันการเงินใด
    จึงไม่มีปัญหาความขัดแย้งทางผลประโยชน์กับลูกค้าต่างๆ

-   มีบุคลากรที่มีคุณภาพและมีประสบการณ์ในสายงานธุรกิจการเงินมาอย่างยาวนาน

-   มีระบบและโครงสร้างที่มีประสิทธิภาพและมีความโปร่งใสตรวจสอบได้
    มีการควบคุมภายในที่มีประสิทธิภาพ

-   บริษัทฯมีระบบคอมพิวเตอร์ และสารสนเทศที่มีประสิทธิภาพสูง
    และสามารถเชื่อมโยงระบบคอมพิวเตอร์กับลูกค้าเพื่อให้ สามารถตรวจสอบสถานะบัญชีต่างๆได้

-   ธุรกิจสินเชื่อรายย่อยเพื่อการอุปโภคและบริโภค

CAP OK
ได้วางแผนปรับกลยุทธ์ในการดำเนินธุรกิจเพื่อลดความเสี่ยงในธุรกิจสายงานสินเชื่อเพื่อการอุปโภคและบริโภค
โดยการงดการอนุมัติสินเชื่อใหม่และเร่งปรับปรุงประสิทธิภาพในการจัดเก็บหนี้
เพื่อให้สามารถติดตามการชำระคืนของลูกค้าให้มากขึ้น เพิ่มการบริหารจัดการคุณภาพของ
Portfolio เพื่อพยายามลดปริมาณหนี้เสียให้น้อยที่สุด นอกจากนี้ CAP OK ยังได้ช่วยเหลือลูกค้า
ที่มีประสบปัญหาการผ่อนชำระ เนื่องจากปัญหาเศรษฐกิจที่เกิดขึ้น
โดยการเสนอโครงการปรับปรุงโครงสร้างหนี้ เพื่อให้ลูกค้าสามารถชำระหนี้ได้ และไม่เสียประวัติ

สำหรับนโยบายการดำเนินงานในปี 2554 นี้ ภายหลังจากที่ CAP OK
ได้หยุดการปล่อยสินเชื่อให้แก่ลูกค้า
ประกอบกับปลายปีได้ตกลงจำหน่ายสิทธิเรียกร้องในลูกหนี้ของบริษัทให้กับ JMT ทำให้ในปี 2554
CAP OK จะไม่มีรายได้จากการให้บริการสินเชื่อเพื่อการอุปโภคและบริโภคเข้ามา โดยในระหว่างนี้
CAP OK กำลังพิจารณาถึงความเป็นไปได้ถึงการขยายธุรกิจไปสู่การให้บริการในประเภทอื่นๆ
ที่อาศัยความชำนาญและความพร้อมของบุคคลากรรวมถึงเทคโนโลยีต่างๆ ที่ CAP OK มีอยู่
แต่สามารถสร้างผลตอบแทนได้ดีกว่าการให้บริการสินเชื่อเพื่อการอุปโภคและบริโภค
ซึ่งคาดว่าจะมีความชัดเจนในเร็วๆนี้ และจะได้แจ้งให้ผู้ถือหุ้นทราบถึงแนวทางต่อไป

-   ธุรกิจที่ปรึกษาการเงินและวาณิชธนกิจ

การให้ความสำคัญกับการวิเคราะห์ปัญหาของลูกค้าเป็นพิเศษ
ด้วยการให้บริการคำปรึกษาจากพนักงานที่มีประสบการณ์ทางการเงินมาอย่างต่อเนื่อง
ซึ่งถือเป็นกลยุทธ์ที่สำคัญของการให้บริการงานที่ปรึกษาทางการเงิน
เนื่องจากการเข้าใจถึงปัญหาของลูกค้าและการให้บริการทางการเงินที่ตรงจุด
จะช่วยทำให้ลูกค้าหลุดพ้นจากปัญหา และประสบความสำเร็จตามวัตถุประสงค์ได้อย่างรวดเร็ว
นอกจากนี้การให้บริการที่ครบวงจร
ตั้งแต่การปรับโครงสร้างหนี้ทั้งภายในหรือภายนอกกระบวนการศาลล้มละลาย
ไปจนถึงการฟื้นตัวของกิจการ และนำไปสู่การหาแหล่งเงินทุน
เพื่อใช้เป็นส่วนสนับสนุนในการขยายตัวของกิจการ
ซึ่งการให้บริการที่ครบวงจรเหล่านี้ถือเป็นจุดเด่นของการให้บริการงานที่ปรึกษาทางการเงินมาตลอดระยะเวลาของการดำเนินงาน

อย่างไรก็ตาม การให้บริการรับจ้างดำเนินงานในลักษณะการให้บริการ Call Center ที่บริษัทย่อย
GSC ได้เริ่มดำเนินงานเมื่อปลายปี 2552 ที่ผ่านมา
โดยอาศัยความได้เปรียบจากต้นทุนการดำเนินงานที่ต่ำของ GSC
เนื่องจากมีพนักงานที่เคยเป็นพนักงานในส่วนของธุรกิจบริหารสินเชื่อรายย่อยของ CAP OK
ได้ย้ายมาให้บริการในสายงานนี้ ซึ่งพนักงานเหล่านี้เป็นผู้ที่มีความรู้ความชำนาญ
และอยู่ในธุรกิจของการตามหนี้ การให้บริการรายละเอียดแก่ลูกค้าผ่านทางโทรศัพท์
มาอย่างยาวนาน จึงทำให้ GSC
สามารถปฏิบัติงานได้ด้วยความชำนาญและมีประสบการณ์ในการแก้ไขปัญหาให้ลูกค้าได้อย่างมีประสิทธิภาพ
จนได้รับความไว้วางใจจากผู้ว่าจ้างที่ใช้บริการ ให้รับงานใหม่ๆเพิ่มขึ้นอย่างต่อเนื่อง

4.2.3 ช่องทางการจำหน่ายหรือให้บริการ

-   ธุรกิจบริหารสินทรัพย์ด้อยคุณภาพ

การรับจ้างบริหารสินทรัพย์ด้อยคุณภาพ บริษัทฯให้บริการทั้งที่เป็นบริษัทย่อยของตนเอง และ
และบริษัทบริหารสินทรัยพ์หรือสถาบันการเงินอื่นๆ
โดยจะติดตามและหาช่องทางสำหรับการให้บริษัทย่อยเข้าประมูลพอร์ตสินทรัพย์ด้อยคุณภาพเป็นระยะๆ
เมื่อมีข่าวความเคลื่อนไหวจากการนำสินทรัพย์ด้อยคุณภาพของสถาบันการเงินและธนาคารต่างๆ
ออกมาประมูลขายทั้งจากในประเทศและต่างประเทศ

-   ธุรกิจสินเชื่อเพื่อการอุปโภคและบริโภค

ภายหลังจากที่ CAP OK ดำเนินนโยบายในการหยุดการปล่อยสินเชื่อให้แก่ลูกค้ารายใหม่ CAP OK
ก็จะเน้นการให้บริการในการติดตาม และประสานงานกับลูกหนี้เก่าเป็นหลัก
เพื่อให้ข้อมูลและอำนวยความสะดวกเกี่ยวกับช่องทางการชำระหนี้เงินต้นหรือดอกเบี้ยจากการกู้ยืมของลูกหนี้
สำหรับปี 2554 CAP OK
อยู่ระหว่างการกำหนดทิศทางของธุรกิจเพื่อหาช่องทางที่เหมาะสมในการใช้ทรัพยากรที่มีอยู่ดำเนินธุรกิจที่สร้างมูลค่าให้กับ
CAP OK ต่อไป

-   ธุรกิจที่ปรึกษาการเงินและวาณิชธนกิจ

การให้บริการที่ปรึกษาทางการเงินด้านวาณิชธนกิจ ACS จะมุ่งเน้นการให้บริการกับลูกค้า
ที่มีปัญหาทางด้านการเงิน หรืออยู่ระหว่างเตรียมการที่จะทำการปรับโครงสร้างหนี้
ตลอดรวมถึงผู้ที่กำลังขยายธุรกิจ
หรือหาแหล่งเงินลงทุนเพิ่มเพื่อใช้ในการลงทุนหรือเป็นเงินหมุนเวียน ซึ่งลูกค้าเหล่านี้
จะมาจากภาคธุรกิจที่หลากหลาย ทั้งจากธุรกิจการเกษตร ธุรกิจสิ่งทอ ธุรกิจการท่องเที่ยว
หรือธุรกิจการผลิตสินค้าต่างๆ โดยจะให้บริการทั้งรายเล็กและรายใหญ่
เนื่องจากการให้บริการที่หลายหลายในแต่ละธุรกิจ
จะทำให้สามารถเชื่อมโยงกับลูกค้าในภาคธุรกิจอื่นๆ ได้เพิ่มขึ้นอีกช่องทางหนึ่ง

สำหรับการให้บริการงานรับจ้างดำเนินงาน ในลักษณะที่เป็นบริการด้าน Call Center โดย GSC
จะเจาะตลาดในกลุ่มบริษัทที่ทำธุรกิจคมนาคม สถาบันการเงิน ที่มีฐานลูกค้าอยู่เป็นจำนวนมาก
และเป็นผู้บริการรายใหญ่ทั้งของภาครัฐและภาคเอกชน GSC
จะเข้าไปรับงานด้านบริการให้แก่ลูกค้าของบริษัทที่ประกอบธุรกิจดังกล่าว
โดยบริการดังกล่าวเป็นลักษณะการเรียกเก็บเงินลูกหนี้ บริการศูนย์ลูกค้าสัมพันธ์ และ
การให้บริการการอนุมัติสินเชื่อต่าง ๆ เป็นต้น

4.2.4 กลุ่มลูกค้าเป้าหมาย

-   ธรุกิจบริหารสินทรัพย์ด้อยคุณภาพ

ลูกค้าในธุรกิจบริหารสินทรัพย์ด้อยคุณภาพ ได้แก่ ลูกหนี้ในพอร์ตสินทรัพย์ด้อยคุณภาพที่บริษัทฯบริหารอยู่
โดยลูกหนี้เหล่านี้มีทั้งลูกหนี้รายย่อย และลูกหนี้ที่เป็นกิจการตั้งแต่รายเล็กจนถึงรายใหญ่
ในขณะเดียวกัน องค์กรที่เป็นบริษัทบริหารสินทรัพย์
และสถาบันการเงินที่เป็นเจ้าของพอร์ตสินทรัพย์ด้อยคุณภาพ
ทั้งของภาครัฐและเอกชนที่ต้องการว่าจ้างผู้เชี่ยวชาญภายนอกมาบริหารสินทรัพย์ด้อยคุณภาพของตน
(Outsourcing) เพื่อลดต้นทุน เนื่องจากผู้เชี่ยวชาญจะมีความพร้อมทั้งด้านบุคลากรและระบบ
ดังนั้นสถาบันการเงินที่กล่าวถึงนั้นจึงถือเป็นเป้าหมายที่บริษัทฯ และบบส.เอแคป บบส.สตาร์
จะต้องคอยติดตามความเคลื่อนไหวเกี่ยวกับข่าวสารการนำพอร์ตลูกหนี้ของตนเองออกมาประมูลขาย
เพื่อที่จะทำให้บริษัทฯมีพอร์ตสินทรัพย์ด้อยคุณภาพมาบริหารทดแทนพอร์ตเก่าอย่างต่อเนื่อง
ซึ่งในปัจจุบันนี้ บริษัทฯและบริษัทย่อยรับจ้างบริหารพอร์ต ดังต่อไปนี้

พอร์ตบริหารสินทรัพย์ด้อยคุณภาพ ของบริษัทฯและบริษัทย่อย ที่ยังดำเนินการอยู่ ณ วันที่ 31 ธันวาคม
2553

  ------ -------- ---------------------- ----------------- ------------ ------ --------------
  ลำดับ   พอร์ต     ผู้ว่าจ้าง / เจ้าของโครงการ ผู้รับจ้างบริหาร       ปีที่เริ่มบริหาร          มูลหนี้โครงการ¹
                                                                               (ล้านบาท)

                                                           เริ่ม          สิ้นสุด   

  1.     S01      บบส.สตาร์ จำกัด          บมจ.เอแคป         2553         2554   187
                                         แอ๊ดไวเซอรี่                             

  2.     S02      บบส.สตาร์ จำกัด          บมจ.เอแคป         2553         2554   183
                                         แอ๊ดไวเซอรี่                             

  3.     S03²     บบส.สตาร์ จำกัด          บมจ.เอแคป         2549         2554   1,608
                                         แอ๊ดไวเซอรี่                             

  4.     S04²     บบส.สตาร์ จำกัด          บมจ.เอแคป         2549         2554   1,645
                                         แอ๊ดไวเซอรี่                             

  5.     KL01³    สถาบันการเงินในมาเลเซีย   เอแคป (มาเลเซีย)   2550         2554   1,258

  6.     P01      บริษัทบริหารสินทรัพย์        บมจ.เอแคป         2551         2554   4,728
                                         แอ๊ดไวเซอรี่                             

  7.     K01      บบส.สตาร์ จำกัด          บมจ.เอแคป         2551         2554   7,712
                                         แอ๊ดไวเซอรี่                             

  8.     S05      บริษัทบริหารสินทรัพย์        บมจ.เอแคป         2551         2554   3,619
                                         แอ๊ดไวเซอรี่                             

  9.     S06      บริษัทบริหารสินทรัพย์        บมจ.เอแคป         2551         2554   3,528
                                         แอ๊ดไวเซอรี่                             

                                         รวม                                   24,468
  ------ -------- ---------------------- ----------------- ------------ ------ --------------

¹ มูลหนี้ตามมูลค่าเงินต้น

² พอร์ต S03 ได้รับการต่อสัญญาเพิ่มจากปี 2552-2554 และพอร์ต S04 ได้รับการต่อสัญญาจากปี
2553-2554

³ ได้ต่อสัญญาการรับจ้างบริหารเพิ่ม 1 ปี จากสัญญาเดิมที่หมดอายุในปี 2553

-   ธุรกิจสินเชื่อเพื่อการอุปโภคและบริโภค

ในรอบหลายปีที่ผ่านมา ลูกค้าของธุรกิจสินเชื่อส่วนบุคคลเพื่อการอุปโภคบริโภค ได้แก่ ลูกค้าทั่วไป
ที่ต้องการเงินทุนหมุนเวียนในการใช้จ่าย ซึ่งจะมุ่งเน้นไปที่ลูกค้าที่มีอายุระหว่าง 20-55 ปี
มีรายได้ที่แน่นอนและมีงานทำที่มั่นคง
โดยการสมัครขอสินเชื่อจะต้องมีเอกสารรับรองเงินเดือนที่แน่นอน
นอกจากนั้นการปล่อยสินเชื่อจะพิจารณาจากการประกอบอาชีพของผู้ขอสินเชื่อด้วย
คือจะไม่พิจารณาการปล่อยสินเชื่อที่มีอาชีพที่เสี่ยงอันตราย เช่น ทหาร ตำรวจ
หรือพนักงานรักษาความปลอดภัย เป็นต้น ซึ่งเมื่อพิจารณาจากข้อมูลของสำนักงานสถิติแห่งชาติ
(National Statistical Office of Thailand) พบว่าจำนวนประชากรของประเทศไทย ณ
สิ้นปี 2553 มีประมาณเกือบ 70 ล้านคน โดยเป็นผู้ที่มีงานทำประมาณ 40 ล้านคน
ดังนั้นกลุ่มลูกค้าเป้าของ CAP OK จึงอยู่ที่ประชากรที่มีงานทำเหล่านี้

-   ธุรกิจที่ปรึกษาการเงินและวาณิชธนกิจ

ACS ให้ความสำคัญด้านคุณภาพและบริการ ตลอดจนการสร้างความสัมพันธ์กับลูกค้า
ซึ่งถือเป็นหัวใจสำคัญของการให้บริการที่ปรึกษาทางการเงินของ ACS
ซึ่งทำให้เป็นที่ยอมรับจากทั้งลูกค้าและเจ้าหนี้ โดย ACS ได้แบ่งกลุ่มลูกค้าออกเป็น 2
กลุ่มในการทำการตลาด คือ

กลุ่มลูกค้าเดิม คือ กลุ่มลูกค้าที่เคยใช้บริการของบริษัทฯหรือ ACS มาแล้ว
ทำให้มีความคุ้นเคยและเชื่อมั่นในคุณภาพบริการ และยังมีการติดต่อลูกค้ากลุ่มนี้เป็นระยะ
โดยมีวัตถุประสงค์ที่จะรักษาความสัมพันธ์ที่ดี
ซึ่งทำให้มีโอกาสที่จะได้รับงานอื่นเพิ่มเติมจากกลุ่มลูกค้าเดิมหรือจากธุรกิจอื่นของกลุ่มลูกค้า
ตลอดจนได้รับการแนะนำลูกค้าใหม่ให้แก่ ACS

กลุ่มลูกค้าใหม่ คือ กลุ่มลูกค้าที่มีความต้องการใช้บริการที่ปรึกษาทางการเงิน ซึ่ง ACS
จะรวบรวมรายชื่อบริษัทต่างๆ ที่มีศักยภาพจากฐานข้อมูลต่างๆ หรือจากการติดตามข่าวสาร
และพยายามอาศัยความสัมพันธ์ของผู้บริหารที่มีอยู่เดิม เพื่อนำเสนอบริการของ ACS
ต่อกลุ่มลูกค้าเป้าหมาย

ลูกค้าส่วนใหญ่ในปัจจุบัน จะมาจากการแนะนำของลูกค้าเดิม หรือ
จากบุคคลที่ผู้บริหารบริษัทฯหรือบริษัทย่อยมีความคุ้นเคยด้วย
ดังนั้นเมื่อได้มีโอกาสเสนองานบริการและคุณสมบัติของ ACS ต่อลูกค้า ACS
จะนำเสนอจุดเด่นของการให้บริการโดยเน้นการให้บริการแก่ลูกค้าแบบครบวงจร

ผลงานบางส่วนในการให้บริการที่ปรึกษาทางการเงินและวาณิชธนกิจของบริษัทฯในอดีต และ ACS

  ซึ่งดำเนินการครบถ้วนตามสัญญาการให้บริการเรียบร้อยแล้ว ณ วันที่ 31 ธันวาคม 2553
  สรุปได้ดังนี้

+-----+-------+----------+--------------------+------+-----+---------+
| ล   | ผู้ให้   | ปร       | งานที่ให้บริการ        | ระย  |     | มูลหนี้ /  |
| ำดับ |       | ะเภทธุรกิจ |                    | ะเวล |     | เงิน     |
|     | บริการ |          |                    | าให้บ |     | ทุนที่จัดหา |
|     |       | ลูกค้า     |                    | ริการ |     | *       |
|     |       |          |                    |      |     | (       |
|     |       |          |                    |      |     | ล้านบาท) |
+=====+=======+==========+====================+======+=====+=========+
|     |       |          |                    | เริ่ม  | ส   |         |
|     |       |          |                    |      | ิ้นสุด |         |
+-----+-------+----------+--------------------+------+-----+---------+
| 1   | ACAP  | คอมพ     | ปรับปรุงโครงสร้างหนี้   | 2544 | 2   | 2,400   |
|     |       | ิวเตอร์และ |                    |      | 545 |         |
|     |       |          | จัดหาการลงทุน        |      |     | 400     |
|     |       | อีเ       |                    |      |     |         |
|     |       | ลคทรอนิคส์ |                    |      |     |         |
+-----+-------+----------+--------------------+------+-----+---------+
| 2   | ACAP  | เ        | ที่ปรึกษ              | 2544 | 2   | 1,040   |
|     |       | ฟอร์นิเจอร์ | าผู้บริหารแผนฟื้นฟูกิจการ |      | 545 |         |
|     |       |          |                    |      |     | 100     |
|     |       |          | จัดหาการลงทุน        |      |     |         |
+-----+-------+----------+--------------------+------+-----+---------+
| 3   | ACS   | อสัง      | ผู้ทำแผนแ            | 2544 | 2   | 17,000  |
|     | (AIP) | หาริมทรัพย์ | ละบริหารแผนฟื้นฟูกิจการ |      | 548 |         |
+-----+-------+----------+--------------------+------+-----+---------+
| 4   | ACAP  | โ        | ปรับโครงสร้างหนี้และ   | 2545 | 2   | 516     |
|     |       | ทรคมนาคม |                    |      | 546 |         |
|     |       |          | ที่ปรึกษ              |      |     |         |
|     |       |          | าผู้บริหารแผนฟื้นฟูกิจการ |      |     |         |
+-----+-------+----------+--------------------+------+-----+---------+
| 5   | ACAP  | อสัง      | ปรับปรุงโครงสร้างหนี้   | 2545 | 2   | 1,500   |
|     |       | หาริมทรัพย์ |                    |      | 546 |         |
+-----+-------+----------+--------------------+------+-----+---------+
| 6   | ACAP  | ว        | ปรับปรุงโครงสร้างหนี้   | 2545 | 2   | 700     |
|     |       | ัสดุก่อสร้าง |                    |      | 546 |         |
+-----+-------+----------+--------------------+------+-----+---------+
| 7   | ACAP  | ว        | ปรับปรุงโครงสร้างหนี้   | 2545 | 2   | 700     |
|     |       | ัสดุก่อสร้าง |                    |      | 546 |         |
|     |       |          | จัดหาการลงทุน        |      |     | 167     |
+-----+-------+----------+--------------------+------+-----+---------+
| 8   | ACAP  | สิ่งทอ     | ปรับปรุงโครงสร้างหนี้   | 2545 | 2   | 18,000  |
|     |       |          |                    |      | 546 |         |
+-----+-------+----------+--------------------+------+-----+---------+
| 9   | ACS   | หม้อ      | ปรับปรุงโครงสร้างหนี้   | 2545 | 2   | 1,650   |
|     | (AIP) | แปลงไฟฟ้า | ผู้ทำแผนฟื้นฟู          |      | 547 |         |
|     |       |          |                    |      |     | 400     |
|     |       |          | กิจการ              |      |     |         |
|     |       |          | /ผู้บริหารแผนฟื้นฟูกิจการ |      |     |         |
|     |       |          |                    |      |     |         |
|     |       |          | จัดหาการลงทุน        |      |     |         |
+-----+-------+----------+--------------------+------+-----+---------+
| 10  | ACAP  | อาหาร    | ปรับปรุงโครงสร้างหนี้   | 2545 | 2   | 5,586   |
|     |       | ทะเลบรรจุ |                    |      | 547 |         |
|     |       |          | จัดหาการลงทุน        |      |     | 1,430   |
|     |       | กระป๋อง   |                    |      |     |         |
+-----+-------+----------+--------------------+------+-----+---------+
| 11  | ACAP  | เคร      | ปรับปรุงโครงสร้างหนี้   | 2546 | 2   | 416     |
|     |       | ื่องใช้ไฟฟ้า |                    |      | 546 |         |
+-----+-------+----------+--------------------+------+-----+---------+
| 12  | ACAP  | รับเห     | ที่ปรึกษาผู้บริหารแผนฟื้นฟ | 2546 | 2   | 1,100   |
|     |       | มาก่อสร้าง | ูกิจการในการแก้ไขแผนฯ |      | 547 |         |
+-----+-------+----------+--------------------+------+-----+---------+
| 13  | ACAP  | อสัง      | ปรับปรุงโครงสร้างหนี้   | 2547 | 2   | 66,000  |
|     |       | หาริมทรัพย์ | และ                |      | 548 |         |
|     |       |          |                    |      |     |         |
|     |       |          | ที่ป                 |      |     |         |
|     |       |          | รึกษาผู้ทำแผนฟื้นฟูกิจการ |      |     |         |
+-----+-------+----------+--------------------+------+-----+---------+
| 14  | ACS   | นำเข้าแ   | ปรับโครงสร้างหนี้      | 2547 | 2   | 700     |
|     | (AIP) | ละจำหน่าย |                    |      | 548 |         |
|     |       |          | จัดหาการลงทุน        |      |     | 300     |
|     |       | เคมีภัณฑ์   |                    |      |     |         |
+-----+-------+----------+--------------------+------+-----+---------+
| 15  | ACAP  | น        | สอบ                | 2547 | 2   | n.a.    |
|     |       | ้ำยางพารา | ทานกระแสเงินสดกิจการ |      | 549 |         |
+-----+-------+----------+--------------------+------+-----+---------+
| 16  | ACAP  | เลนส์     | ระดมทุนก่อ           | 2547 | 2   | 200     |
|     |       | และ      | นการเสนอขายหลักทรัพย์ |      | 549 |         |
|     |       | แว่นสายตา | (PP)               |      |     | 200     |
|     |       |          |                    |      |     |         |
|     |       |          | การนำ              |      |     |         |
|     |       |          | หลักทรัพย์เข้าจดทะเบียน |      |     |         |
|     |       |          | (IPO)              |      |     |         |
+-----+-------+----------+--------------------+------+-----+---------+
| 17  | ACAP  | หม้อ      | จัดหาการลงทุน        | 2548 | 2   | 1,350   |
|     |       | แปลงไฟฟ้า |                    |      | 549 |         |
+-----+-------+----------+--------------------+------+-----+---------+
| 18  | ACAP  | สถา      | ระดมทุนเสนอขายหุ้นกู้   | 2548 | 2   | 50,000  |
|     |       | บันการเงิน |                    |      | 548 |         |
+-----+-------+----------+--------------------+------+-----+---------+
| 19  | ACS   | ผลไม้บร   | ปรับโครงสร้างหนี้      | 2548 | 2   | 1,100   |
|     | (AIP) | รจุกระป๋อง |                    |      | 549 |         |
|     |       |          | จัดหาการลงทุน        |      |     | 400     |
+-----+-------+----------+--------------------+------+-----+---------+
| 20  | ACAP  | หม้อ      | ที่ปรึกษาโครงการทั่วไป  | 2549 | 2   | 70      |
|     |       | แปลงไฟฟ้า |                    |      | 550 |         |
+-----+-------+----------+--------------------+------+-----+---------+
| 21  | ACS   | ชิ้นส่วนเค  | ที่ป                 | 2549 | 2   | 2,665   |
|     | (AIP) | รื่องจักรกล | รึกษาผู้ทำแผนฟื้นฟูกิจการ |      | 550 |         |
|     |       |          |                    |      |     | 400     |
|     |       |          | จัดหาการลงทุน        |      |     |         |
+-----+-------+----------+--------------------+------+-----+---------+
| 22  | ACS   | อาหาร    | ผู้ทำแผนฟื้นฟูกิจการ     | 2549 | 2   | 19,033  |
|     | (AIP) |          |                    |      | 551 |         |
+-----+-------+----------+--------------------+------+-----+---------+
| 23  | ACAP  | อิเ       | ที่ป                 | 2550 | 2   | 3,221   |
|     |       | ล็คทรอนิคส์ | รึกษาผู้ทำแผนฟื้นฟูกิจการ |      | 550 |         |
|     |       |          |                    |      |     | 772     |
|     |       |          | จัดหาการลงทุน        |      |     |         |
+-----+-------+----------+--------------------+------+-----+---------+
| 24  | ACAP  | อาหาร    | ปรับโครงสร้างหนี้      | 2550 | 2   | 1,359   |
|     |       |          |                    |      | 550 |         |
|     |       |          | จัดหาการลงทุน        |      |     | 63      |
+-----+-------+----------+--------------------+------+-----+---------+
| 25  | ACS   | ผล       | ที่ป                 | 2550 | 2   | 2,665   |
|     |       | ิตชิ้นส่วนอล | รึกษาผู้ทำแผนฟื้นฟูกิจการ |      | 552 |         |
|     |       | ูมิเนียมรถจ |                    |      |     | 400     |
|     |       | ักรยานยนต์ | จัดหาการลงทุน        |      |     |         |
+-----+-------+----------+--------------------+------+-----+---------+
| 26  | ACS   | ผลิตจำ    | ที่ป                 | 2551 | 2   | 1,019   |
|     |       | หน่ายผลไม้ | รึกษาผู้ทำแผนฟื้นฟูกิจการ |      | 552 |         |
+-----+-------+----------+--------------------+------+-----+---------+
| 27  | ACS   | อุตส      | ที่ปรึกษ              | 2552 | 2   | 80      |
|     |       | าหกรรมผล | าในการทำคำเสนอซื้อหล |      | 552 |         |
|     |       | ไม้กระป๋อง | ักทรัพย์ทั้งหมดของกิจการ |      |     |         |
+-----+-------+----------+--------------------+------+-----+---------+
| 28  | ACS   | อู่ซ่อมเรือ  | ผู้บริหารแผนฟื้นฟูกิจการ  | 2551 | 2   | 821     |
|     |       |          |                    |      | 553 |         |
+-----+-------+----------+--------------------+------+-----+---------+
| รวม |       |          |                    |      |     | 205,923 |
| มูลค |       |          |                    |      |     |         |
| ่าโค |       |          |                    |      |     |         |
| รงก |       |          |                    |      |     |         |
| ารข |       |          |                    |      |     |         |
| องก |       |          |                    |      |     |         |
| ารใ |       |          |                    |      |     |         |
| ห้บร |       |          |                    |      |     |         |
| ิการ |       |          |                    |      |     |         |
+-----+-------+----------+--------------------+------+-----+---------+

  หมายเหตุ : * มูลค่าโครงการ เท่ากับ ขนาดของหนี้ที่ทำการปรับโครงสร้าง
  หรือขนาดของเงินทุนที่จัดหา

ผลงานในการให้บริการที่ปรึกษาทางการเงินและวาณิชธนกิจของ ACS

ที่กำลังอยู่ระหว่างดำเนินการตามสัญญาการให้บริการ ณ วันที่ 31 ธันวาคม 2553 สรุปได้ดังนี้

+-----+---------+---------------+----------------+------+-----------+
| ล   | ผู้ให้     | ประเภทธุรกิจ    | งานที่ให้บริการ    | ปีที่เ  | มูลหนี้ /    |
| ำดับ |         |               |                | ริ่มให้ | เ         |
|     | บริการ   |               |                |      | งินทุนที่จัดหา |
|     |         |               |                | บ    | *         |
|     |         |               |                | ริการ | (ล้านบาท)  |
+-----+---------+---------------+----------------+------+-----------+
| 1.  | ACS     | ผลิตและจำ      | ที่ปรึกษา         | 2552 | 1,399     |
|     |         | หน่ายเสา-โคมไฟ | ผู้ทำแผนฟื้นฟูกิจการ |      |           |
+-----+---------+---------------+----------------+------+-----------+
| 2.  | ACS     | ผู้ผ            | ปร             | 2552 | 911       |
|     |         | ลิตและจำหน่ายผ้า | ับปรุงโครงสร้างหนี้ |      |           |
+-----+---------+---------------+----------------+------+-----------+
| 3.  | ACS     | ผลิตชิ้น         | ที่ปรึกษา         | 2553 | 4,000     |
|     |         | ส่วนอิเลคทรอนิคส์ | ผู้ทำแผนฟื้นฟูกิจการ |      |           |
|     |         |               |                |      | 550       |
|     |         |               | จัดหาการลงทุน    |      |           |
+-----+---------+---------------+----------------+------+-----------+
| 4.  | ACS     | จ             | ที่ปรึกษา         | 2553 | 1,187     |
|     |         | ำหน่าย-ติดตั้งเสา | ผู้ทำแผนฟื้นฟูกิจการ |      |           |
|     |         | ไฟและโคมไฟถนน |                |      |           |
+-----+---------+---------------+----------------+------+-----------+
| 5.  | ACS     | โรงงานรองเท้า  | ที่ปรึกษา         | 2553 | 445       |
|     |         |               | ผู้ทำแผนฟื้นฟูกิจการ |      |           |
+-----+---------+---------------+----------------+------+-----------+
| 6.  | ACS     | สถาบันวิจัย      | ที่ปรึกษา         | 2553 | n.a.      |
|     |         |               | ในการหาความเหม |      |           |
|     |         |               | าะสมโครงสร้างเง |      |           |
|     |         |               | ินทุนของรัฐวิสาหกิจ |      |           |
+-----+---------+---------------+----------------+------+-----------+
| 7.  | ACS     | อ             | ที่ปรึกษาป        | 2553 | n.a.      |
|     |         | าหารทะเลแช่แข็ง | ระเมินมูลค่ากิจการ |      |           |
+-----+---------+---------------+----------------+------+-----------+
| รวม |         |               |                |      | 8,492     |
+-----+---------+---------------+----------------+------+-----------+

หมายเหตุ : * มูลค่าโครงการ เท่ากับ ขนาดของหนี้ที่ทำการปรับโครงสร้าง
หรือขนาดของเงินทุนที่จัดหา

อย่างไรก็ตาม มูลค่าของโครงการอาจมีการเปลี่ยนแปลงได้
เนื่องจากการยุติการให้บริการของที่ปรึกษาทางการเงิน

กลุ่มลูกค้าเป้าหมาย ของงานให้บริการรับจ้างดำเนินงาน (Outsourcing)
ส่วนใหญ่จะเป็นลูกค้าที่เป็นผู้ประกอบการในธุรกิจให้บริการเครือโทรศัพท์
รวมถึงสถาบันการเงินต่างๆ ที่มีบริการด้านการให้สินเชื่อ และบัตรเครดิต เนื่องจากลูกค้าเหล่านี้
จะต้องมีหน่วยงานให้บริการข้อมูลแก่ผู้มาใช้บริการในธุรกิจของตน เช่น บริการสอบถามโปรโมชั่น
บริการลูกค้าสัมพันธ์ เป็นต้น การจัดสรรคน หรือการจัดตั้งหน่วยงานนี้ขึ้นมาดำเนินการโดยเฉพาะ
อาจมีค่าใช้จ่ายที่สูงกว่าการใช้ผู้ให้บริการภายนอก ดังนั้น GSC ที่เป็นบริษัทย่อยของบริษัทฯ
จึงอาศัยข้อได้เปรียบจากการมีพนักงานที่มีความรู้ ความชำนาญงานบริการในส่วนนี้
เข้าเสนอรับงานจากผู้ประกอบการเหล่านี้ ซึ่งธุรกิจการให้บริการโทรศัพท์และสินเชื่อต่างๆ
รวมทั้งบัตรเครดิต มีอยู่เป็นจำนวนมากในปัจจุบัน และจะส่งผลดีต่อปริมาณงานรับจ้างดำเนินงาน
Call Center ของ GSC ตามไปด้วย

  4.2.5 นโยบายราคา

โดยทั่วไปการกำหนดราคาค่าธรรมเนียมวิชาชีพกับลูกค้าที่ให้บริการด้านที่ปรึกษาทางการเงินจะพิจารณาจากปริมาณงาน
ความยากง่าย และจำนวนบุคลากรที่เกี่ยวข้องเป็นหลัก
ประกอบกับการพิจารณาราคาตลาดที่ผู้ให้บริการรายอื่นเสนอ สำหรับลูกค้าปรับโครงสร้างหนี้
โดยจะคำนึงความสามารถในการสร้างกระแสเงินสดของลูกค้าด้วย
รวมทั้งพิจารณาขนาดมูลค่าโครงการด้วย
ในขณะที่การกำหนดราคาของลูกค้าที่เป็นรายย่อยจากธุรกิจการให้สินเชื่อเพื่อการอุปโภคบริโภค
จะเป็นลักษณะของดอกเบี้ย ค่าปรับ และค่าบริการ
ที่ผู้ประกอบการจะเรียกเก็บจากลูกค้าได้ในอัตราไม่เกินร้อยละ 28 ต่อปี
ตามการกำหนดเพดานการคิดอัตราดอกเบี้ยจากธนาคารแห่งประเทศไทย

สำหรับการคิดอัตราผลตอบแทนจากการให้บริการรับเป็นผู้บริหารสินทรัพย์ด้อยคุณภาพ
จะคิดรายได้จากการให้บริการ และค่าธรรมเนียมพื้นฐานเป็นไปตามเกณฑ์ที่ร่วมตกลงกัน
ซึ่งคำนวณจากประมาณการค่าใช้จ่าย

4.3 ภาวะอุตสาหกรรมและการแข่งขัน

  อุตสาหกรรมการปรับโครงสร้างหนี้และบริหารสินทรัพย์ด้อยคุณภาพ

อุตสาหกรรมนี้ถือได้ว่าเป็นอุตสาหกรรมที่เกิดขึ้นมาจากวิกฤติเศรษฐกิจของประเทศไทย เมื่อปี
2540-2541 โดยนับจากนั้นเป็นต้นมา
ได้ส่งผลกระทบที่สำคัญต่อโครงสร้างทางเศรษฐกิจการเงินของประเทศอยู่ 2 ประการต่อเนื่องกัน
คือ 1) ผู้ประกอบการธุรกิจส่วนใหญ่ ตลอดจนประชาชนที่ต้องตกงาน
ประสบปัญหาสภาพคล่องทางการเงิน ไม่สามารถชำระหนี้ได้
และจำนวนมากต้องเข้าสู่กระบวนการล้มละลายและ/หรือ ฟื้นฟูกิจการ 2)
เงินกู้ของบุคคลเหล่านั้นที่กู้ยืมมาจากสถาบันการเงินต่างๆ กลายเป็นเงินกู้ที่ไม่สามารถชำระได้
หรือค้างชำระ เป็นสินทรัพย์ด้อยคุณภาพของสถาบันการเงินต่างๆ หรือที่รู้จักกันโดยทั่วไปว่า NPL
ซึ่งส่งผลให้สถาบันการเงินต่างๆประสบปัญหาการดำเนินงานและขาดความน่าเชื่อถือ

รัฐบาลได้พยายามออกมาตรการต่างๆ เพื่อแก้ไขปัญหา
โดยมีนโยบายที่จะแยกหนี้เสียออกจากระบบธนาคาร และสนับสนุนให้ธนาคาร
จัดตั้งบริษัทบริหารสินทรัพย์ของตน (Asset Management Company) เพื่อโอนหนี้เสียมาบริหาร
รวมทั้งมีการแก้ไข พระราชบัญญัติล้มละลาย โดยเพิ่มกระบวนการฟื้นฟูกิจการ เข้าไปในระบบ
เพื่อเปิดโอกาสให้กิจการสามารถแก้ไขหนี้ได้รวดเร็วขึ้นโดยมีกฎหมายรองรับ
และสามารถฟื้นฟูกิจการขึ้นได้ กฎหมายสำคัญที่ภาครัฐออกมาในช่วงปี 2540-2544
เพื่อแก้ไขปัญหาหนี้ NPL ดังกล่าว (ไม่นับรวมกฎหมายจัดตั้งองค์การปฏิรูประบบสถาบันการเงิน
(ปรส.)) ทำให้เกิดองค์กรใหม่และกระบวนการแก้ปัญหาหนี้ขึ้นในระบบ ประกอบด้วย

-   พระราชกำหนดบรรษัทบริหารสินทรัพย์สถาบันการเงิน พ.ศ. 2540 ซึ่งมีสาระสำคัญให้จัดตั้ง
    บรรษัทบริหารสินทรัพย์สถาบันการเงิน หรือเรียกชื่อย่อเป็นทางการว่า บบส. หรือ AMC
    เพื่อรับโอนสินทรัพย์จากบริษัทเงินทุน หรือ
    บริษัทเงินทุนหลักทรัพย์ที่ถูกระงับการดำเนินกิจการตามคำสั่งของรัฐมนตรีว่าการกระทรวงการคลังในขณะนั้น
    หรือสินทรัพย์จากสถาบันการเงินอื่นที่กองทุนเพื่อการฟื้นฟูและพัฒนาระบบสถาบันการเงินเข้าถือหุ้นและมีอำนาจจัดการ
    มาบริหารจัดการ

-   พระราชกำหนดบริษัทบริหารสินทรัพย์ พ.ศ. 2541
    ซึ่งมีสาระสำคัญให้บริษัทสามารถจดทะเบียนเป็น “บริษัทบริหารสินทรัพย์”
    เพื่อซื้อหรือรับโอนสินทรัพย์ด้อยคุณภาพจากสถาบันการเงินมาเพื่อบริหารหรือจำหน่ายจ่ายโอนต่อไป
    โดย พ.ร.ก. นี้ จะให้ความคุ้มครองบริษัทบริหารสินทรัพย์
    ในการรับโอนสิทธิเรียกร้องและหลักประกันจากสถาบันการเงิน

-   พระราชบัญญัติล้มละลาย ปรับปรุงใหม่ พ.ศ. 2542 มีสาระสำคัญคือ
    เพิ่มเติมกระบวนการฟื้นฟูกิจการ โดยกำหนดให้มีผู้ทำแผนฟื้นฟูกิจการ
    และผู้บริหารแผนฟื้นฟูกิจการ มาจัดการธุรกิจและทรัพย์สินของลูกหนี้ภายใต้กระบวนการตาม
    พ.ร.บ. นี้

-   พระราชกำหนดบรรษัทบริหารสินทรัพย์ไทย พ.ศ. 2544 รัฐบาลออกพ.ร.ก. ฉบับนี้
    เพื่อเร่งให้ธนาคารและสถาบันการเงินดำเนินการโอนหนี้เสียออกจากระบบสถาบันการเงิน
    โดยมีสาระสำคัญคือให้จัดตั้งบรรษัทบริหารสินทรัพย์ไทย ขึ้น มีชื่อย่อเป็นทางการว่า บสท. หรือ
    TAMC เพื่อทำหน้าที่บริหารสินทรัพย์ด้อยคุณภาพที่รับโอนมา รวมทั้งปรับโครงสร้างหนี้
    โครงสร้างการจัดการของลูกหนี้ พ.ร.ก.
    นี้กำหนดให้สถาบันการเงินหรือบริษัทบริหารสินทรัพย์ที่รัฐถือหุ้นอยู่เกิน 50%
    โอนสินทรัพย์ด้อยคุณภาพตามที่กำหนดมายัง บสท. ภายในสิ้นปี 2543
    และสถาบันการเงินหรือบริษัทบริหารสินทรัพย์อื่น ก็สามารถโอนสินทรัพย์ด้อยคุณภาพให้แก่ บสท.
    ได้ ซึ่ง พ.ร.ก. นี้ ได้กำหนดราคาโอนไว้ชัดเจน
    รวมทั้งกำหนดวิธีการในการแบ่งปันผลกำไรและรับผิดชอบในผลขาดทุน
    ที่จะเรียกเก็บจากลูกหนี้ในอนาคต

ภาวะการณ์และกฎหมายดังกล่าว ได้ทำให้เกิดธุรกิจประเภทใหม่ขึ้น คือ
การให้บริการที่ปรึกษาแก่ลูกหนี้ในการปรับโครงสร้างหนี้ การจัดทำแผนและบริหารแผนฟื้นฟูกิจการ
และการเข้ารับเป็นผู้บริหารสินทรัพย์ด้อยคุณภาพ

โครงสร้างของอุตสาหกรรม

ผลของกฎหมายดังกล่าว ทำเกิดองค์กรและผู้ประกอบการขึ้นใหม่
ซึ่งอาจกล่าวได้ว่าโครงสร้างของอุตสาหกรรมนี้ มีผู้ที่เกี่ยวข้องอยู่ 3 ระดับ

ระดับที่หนึ่งคือ ลูกหนี้ ซึ่งกลายเป็น NPL ของสถาบันการเงิน
ลูกหนี้เหล่านี้มีความจำเป็นที่จะต้องเจรจากับเจ้าหนี้เพื่อทำการปรับโครงสร้างหนี้
บางรายสามารถทำเองได้ บางรายมีความยุ่งยากซับซ้อนจึงต้องการผู้เชี่ยวชาญมาให้คำปรึกษา
หลายรายเข้าสู่กระบวนการฟื้นฟูกิจการของศาลล้มละลายเพื่อให้สามารถดำเนินการได้โดยมีกฎหมายรองรับ
ซึ่งต้องมีการแต่งตั้งผู้ทำแผนและผู้บริหารแผนฟื้นฟูกิจการ ดังนั้นในส่วนนี้
ทำให้เกิดผู้ประกอบธุรกิจให้บริการที่ปรึกษาในการปรับโครงสร้างหนี้เป็นวิชาชีพ
ซึ่งแต่ละรายอาจมีขอบเขตการให้บริการต่างกัน

สำหรับบริษัทฯและบริษัทย่อย (AIP) เป็นหนึ่งในผู้ให้บริการในส่วนนี้โดยมีบริการครบวงจร
ซึ่งรวมถึงการจัดหาแหล่งเงินทุนและอื่นๆ

ระดับที่สอง คือ เจ้าหนี้สถาบันการเงินผู้ให้กู้ ซึ่งส่วนใหญ่คือธนาคารทั้งของเอกชนและของรัฐ
ลูกหนี้ของธนาคารเหล่านี้ได้กลายเป็น NPL ธนาคารบางรายได้โอน NPL
บางส่วนให้แก่บริษัทบริหารสินทรัพย์ที่ตนจัดตั้งขึ้น หรือให้แก่ บบส. และ บสท. บางรายยังไม่ได้โอน
บางรายมีส่วนที่ยังไม่ได้โอนเหลืออยู่มาก บางรายมี NPL เกิดขึ้นใหม่ หรือมี NPL
ที่บรรลุข้อตกลงไปแล้วกลับมาเป็น NPL อีก (Re-entry NPL) เจ้าหนี้เหล่านี้
ส่วนมากมีการจัดตั้งหน่วยงานพิเศษขึ้นใหม่เพื่อบริหารจัดการ NPL ที่ไม่ได้โอนออก
แต่การบริหารติดตาม NPL ที่เป็นลูกหนี้รายย่อยให้มีประสิทธิภาพจะมีค่าใช้จ่ายสูง
รวมทั้งต้องใช้บุคลากรจำนวนมาก การบริหารติดตามหนี้รายย่อยเหล่านี้
จึงมีแนวโน้มที่จะว่าจ้างผู้เชี่ยวชาญภายนอกมากขึ้น

ระดับที่สาม คือ บริษัท/องค์กรบริหารสินทรัพย์ ที่รับโอน NPL มาจากธนาคาร
ในระดับนี้บางรายได้รับโอน NPL มาจำนวนมากและมีบุคลากรไม่เพียงพอ ประกอบกับ NPL
ที่รับมาส่วนมากจะเป็นลูกหนี้รายย่อยซึ่งกระจายอยู่ทั่วประเทศ การบริหารติดตาม
ตลอดจนการฟ้องร้องบังคับคดี จึงมีค่าใช้จ่ายสูง บริษัทบริหารสินทรัพย์บางแห่ง
จึงว่าจ้างบุคคลภายนอกบริหาร ดังนั้นในระดับที่สองและที่สามนี้ จึงมีผู้ประกอบการรับจ้างบริหาร
NPL เกิดขึ้นและให้บริการ เช่นเดียวกับบริษัทฯ

แผนภาพแสดงโครงสร้างอุตสาหกรรม

ขนาดของตลาด และการแข่งขัน

ขนาดของตลาดการให้บริการปรับโครงสร้างหนี้และบริหารสินทรัพย์ด้อยคุณภาพนี้
มีขนาดตามสัดส่วนของปริมาณ NPL ที่มีในระบบโดยรวม

จากข้อมูลเบื้องต้นของธนาคารแห่งประเทศไทยที่ปรับปรุงล่าสุดเมื่อวันที่ 21 กุมภาพันธ์ 2554
ยังคงมียอด Gross NPLs หมายถึง ยอดคงค้างเงินให้สินเชื่อจัดชั้นต่ำกว่ามาตรฐาน สงสัย
สงสัยจะสูญ และสูญ ตามเกณฑ์ของธนาคารแห่งประเทศไทยคงค้างในระบบสถาบันการเงินทั้งสิ้น
ซึ่งประกอบไปด้วย ธนาคารพาณิชย์ที่จดทะเบียนในประเทศ สาขาธนาคารต่างประเทศณ
สิ้นสุดไตรมาส 4/2553 เป็นจำนวน 312,605 ล้านบาท คิดเป็น 3.57%
ของยอดสินเชื่อรวมของระบบสถาบันการเงิน โดยยอดคงค้าง NPLs
ดังกล่าวมาจากกลุ่มธุรกิจประเภทอุตสาหกรรมมากสุด คือมีจำนวนประมาณ 118,465 ล้านบาท
รองลงมาได้แก่ การอุปโภคบริโภคส่วนบุคคล ซึ่งมีจำนวนอยู่ประมาณ 47,189 ล้านบาท
ในจำนวนนี้มีทั้งลูกหนี้รายบุคคลและลูกหนี้ธุรกิจ อย่างไรก็ตามมีหนี้ NPLs ที่เกิดขึ้นใหม่ในปี 2553
เป็นจำนวน 44,562 ล้านบาท ซึ่งจากข้อมูลของธนาคารแห่งประเทศไทย ณ สิ้นสุดไตรมาส 4 ปี
2553 จากยอด NPLs ที่เพิ่มขึ้นจำนวนดังกล่าว ภาคธุรกิจที่มียอด NPLs
เพิ่มขึ้นมากที่สุดได้แก่ภาคธุรกิจอุตสาหกรรมมีจำนวน 16,514 ล้านบาท หรือคิดเป็นร้อยละ 37.06
ของยอด NPLs ที่เพิ่มขึ้น โดยเป็น NPLs ที่ Re-Entry จำนวน 7,877 ล้านบาท เป็น NPLs
ใหม่จำนวน 3,859 ล้านบาท รองลงมาคือภาคอุปโภคบริโภคส่วนบุคคล มีจำนวนประมาณ 10,102
ล้านบาท หรือคิดเป็นร้อยละ 22.67 ของยอด NPLs ที่เพิ่มขึ้น
โดยพิจารณาได้จากรายละเอียดการเพิ่มขึ้นของ NPLs ดังต่อไปนี้

  ------------------------ ------------- -------------- ---------- -------------
  ประเภทธุรกิจ               สิ้นสุดไตรมาส 4                            
                           ปี 2553                                  
                           (ล้านบาท)                                

                           จำนวนใหม่      Re-Entry       อื่นๆ        รวมยอดเพิ่มขึ้น

  1. การเกษตร ประมง        251           238            40         529
  และป่าไม้                                                          

  2. การเหมืองแร่และย่อยหิน    511           0              23         534

  3. การอุตสาหกรรม          3,859         7,877          4,778      16,514

  4. การก่อสร้าง             544           211            170        925

  5. การพาณิชย์              2,441         1,617          786        4,844

  6.                       13            22             93         128
  การธนาคารและธุรกิจการเงิน                                           

  7. ธุรกิจเกี่ยวกับอสังหาริมทรัพย์ 3,007         1,025          349        4,381

  8. การสาธารณูปโภค         452           206            26         684

  9. การบริการ              2,954         2,231          736        5,921

  10. การอุปโภคบริโภคส่วนบุคคล 7,350         2,378          374        10,102

  รวม                      21,382        15,805         7,375      44,562
  ------------------------ ------------- -------------- ---------- -------------

ที่มา : ธนาคารแห่งประเทศไทย ปรับปรุงเมื่อวันที่ 21 กุมภาพันธ์ 2554

ธุรกิจปรับโครงสร้างหนี้ จัดทำแผนและบริหารแผนฟื้นฟูกิจการ

ปริมาณของหนี้ในส่วนที่ยังปรับหนี้ไม่แล้วเสร็จสมบูรณ์ จะเป็นตลาดสำหรับธุรกิจการปรับโครงสร้างหนี้
จัดทำแผนและบริหารแผนฟื้นฟูกิจการ
ซึ่งในการจัดทำแผนและบริหารแผนฟื้นฟูกิจการตามกระบวนการของศาลล้มละลายนั้น
ศาลมีอำนาจแต่งตั้งผู้ใดเป็นผู้ทำแผนในคดีนั้นๆก็ได้
ซึ่งบางส่วนลูกหนี้เดิมหรือเจ้าหนี้จะขอเป็นผู้ทำแผนและผู้บริหารแผน
บางส่วนผู้ให้บริการวิชาชีพจะเป็นผู้ทำแผนและบริหารแผน
ผู้ทำแผนและผู้บริหารแผนที่ดำเนินการเป็นธุรกิจวิชาชีพ
จะสามารถเป็นผู้ทำแผนและผู้บริหารแผนได้ในทุกคดี
โดยจะต้องมีคุณสมบัติและได้รับใบอนุญาตจากสำนักฟื้นฟูกิจการของลูกหนี้ กรมบังคับคดี ซึ่ง ณ วันที่
31 ธันวาคม 2553 มีผู้ที่ได้รับอนุญาตทั้งที่เป็นนิติบุคคลและบุคคล ให้ปฏิบัติหน้าที่เป็นผู้ทำแผนจำนวน
15 ราย และได้รับอนุญาตให้เป็นผู้บริหารแผนจำนวน 15 ราย
ซึ่งโดยส่วนใหญ่จะปฏิบัติหน้าที่เป็นทั้งผู้ทำแผนและผู้บริหารแผนไปพร้อมกัน
เช่นเดียวกับบริษัทย่อยของบริษัทฯ คือ ACS

ACS ซึ่งเป็นบริษัทย่อยของบริษัทฯ จัดว่าเป็นผู้ให้บริการรายใหญ่รายหนึ่ง
เช่นเดียวกับผู้ให้บริการอีกหลายรายในตลาดธุรกิจนี้ที่ได้รับใบอนุญาต อาทิ บริษัท ซี.เจ. มอร์แกน
จำกัด บริษัท เชอร์ชิลล์ ไพรซ์ แพลนเนอร์ จำกัด บริษัท สีลม แพลนเนอร์ จำกัด เป็นต้น
ส่วนการปรับโครงสร้างหนี้นอกกระบวนการของศาลล้มละลายนั้น
ไม่มีข้อกำหนดคุณสมบัติของผู้ทำหน้าที่ที่ปรึกษาการปรับโครงสร้างหนี้
ที่ปรึกษารายใหญ่ที่น่าจะเป็นคู่แข่งของบริษัทฯ
ในปัจจุบันพบว่าส่วนใหญ่จะเป็นบริษัทที่ถือหุ้นจากต่างประเทศ
ในขณะที่บริษัทที่บริหารงานโดยคนไทยมีอยู่น้อยราย ซึ่งในด้านของการแข่งขันนั้น ปัจจุบันถือว่า
ยังไม่รุนแรง แต่การแข่งขันจะมีมากขึ้นสำหรับลูกค้าที่มีขนาดใหญ่ มีหนี้สินจำนวนมาก
เนื่องจากผู้ให้บริการมีโอกาสได้ค่าธรรมเนียมมากขึ้นและได้รับความน่าเชื่อถือเพิ่มมากขึ้นจากการมีลูกค้ารายใหญ่
บริษัทฯและบริษัทย่อย มีข้อได้เปรียบคือ มีบริการครบวงจร
มีชื่อเสียงเป็นที่ยอมรับจากทั้งเจ้าหนี้และลูกหนี้
และมีความสัมพันธ์กับธุรกิจหลายกลุ่มในการแนะนำลูกค้าให้บริษัทฯ

ธุรกิจให้บริการบริหารสินทรัพย์ด้อยคุณภาพ

ขนาดของตลาดของลูกค้าในส่วนนี้
ในปัจจุบันส่วนใหญ่ยังอาจจะอิงกับปริมาณหนี้ที่อยู่ในสถานะฟ้องร้องดำเนินคดี
หรือค้างชำระเป็นเวลานาน
ซึ่งการให้บริการจะครอบคลุมถึงการจัดการด้านการตลาดกับหลักประกันที่ยึดมาด้วย
ตลาดส่วนนี้ดังที่กล่าวแล้ว จะมาจากทั้งระบบสถาบันการเงินหรือธนาคารทั้งของรัฐและเอกชน
และจากบริษัทบริหารสินทรัพย์ และอีกส่วนหนึ่งยังคงอยู่กับสถาบันการเงิน

จากข้อมูลเบื้องต้นของธนาคารแห่งประเทศไทย สำหรับ NPLs
ที่ยังคงมีอยู่ในระบบจำนวนประมาณกว่า 300,000 ล้านบาท คิดเป็นร้อยละ 3.57
ต่อสินเชื่อรวมทั้งระบบของกลุ่มสถาบันการเงิน โดย NPLs ที่เพิ่มขึ้นจำนวน 44,562 ล้านบาท เป็น
NPLs รายใหม่จำนวน 21,382 ล้านบาท หรือคิดเป็นเกือบร้อยละ 50 ของยอด NPLs ที่เพิ่มขึ้น
ในขณะเดียวมี NPLs ที่เคยปรับปรุงโครงสร้างหนี้ไปแล้วจำนวน 15,805 ล้านบาท
หรือคิดเป็นร้อยละ 35 ของ NPLs ที่เพิ่มขึ้นใหม่ ซึ่งจะเห็นได้ว่าประเทศไทยนั้นยังคงมีปริมาณ
NPLs อยู่ในระบบอีกเป็นจำนวนไม่น้อย
และสะท้อนให้เห็นว่าธุรกิจในด้านการบริหารสินทรัพย์ด้อยคุณภาพ
ยังคงเป็นธุรกิจที่มีปริมาณงานรองรับอย่างเพียงพอต่อไปอีกหลายปี

สำหรับในปัจจุบัน บริษัทที่เป็นผู้รับจ้าง รับโอน
หรือประมูลซื้อสินทรัพย์ด้อยคุณภาพมาบริหารนั้นมีอยู่หลายแห่ง มีทั้งธนาคาร
ที่ส่วนใหญ่จะจัดตั้งบริษัทย่อยของตนเองขึ้นมาบริหาร NPLs โดยเฉพาะ รวมถึงสถาบันการเงินต่างๆ
และบริษัทบริหารสินทรัพย์ของรัฐ ที่จะใช้วิธีว่าจ้างองค์กรภายนอกเป็นผู้บริหารให้กับตนเอง
ซึงในตลาดปัจจุบันมีองค์กรบริหารสินทรัพย์ต่างๆพอสรุปได้ดังนี้

  ----------------------------------- -----------------------------------
  - บริษัทบริหารสินทรัพย์ กรุงเทพพาณิชย์ จำกัด  - บริษัทบริหารสินทรัพย์ อินเตอร์ แคปปิตอล
                                      อลิอันซ์ จำกัด

  - บริษัทบริหารสินทรัพย์ เอ็น เอฟ เอส จำกัด  - บริษัทบริหารสินทรัพย์ แม็กซ์ จำกัด

  - บริษัท อัลฟาแคปปิตอล จำกัด             - บริษัทบริหารสินทรัพย์ รัชโยธิน จำกัด

  - บริษัทบริหารสินทรัพย์ สุโขทัย จำกัด        - บริษัทบริหารสินทรัพย์ ทวี จำกัด

  - บริษัทบริหารสินทรัพย์ จตุจักร จำกัด        - บริษัทบริหารสินทรัพย์ พาลาภ จำกัด

  - บริษัทบริหารสินทรัพย์ กรุงศรีอยุธยา จำกัด   - บริษัทบริหารสินทรัพย์ สาทร จำกัด

  - บริษัทบริหารสินทรัพย์ สุขุมวิท จำกัด        - บริษัทบริหารสินทรัพย์ เพทาย จำกัด

  - บริษัท บริหารสินทรัพย์ เอแคป (เอเชีย)    - บริษัทบริหารสินทรัพย์ พญาไท จำกัด
  จำกัด                                

  - บริษัทบริหารสินทรัพย์ เอแคป จำกัด        - บริษัทบริหารสินทรัพย์ สตาร์ จำกัด

  - บริษัท บริหารสินทรัพย์ ลินน์ ฟิลลิปส์ จำกัด   - บริษัท บริหารสินทรัพย์ สแตนดาร์ดชาร์เตอร์ด
                                      (ไทย) จำกัด
  ----------------------------------- -----------------------------------

โดยที่บริษัทที่ถูกจัดตั้งขึ้นมาเพื่อรับจ้างบริหาร
หรือบริษัทบริหารสินทรัพย์ที่จัดตั้งขึ้นตามพ.ร.ก.บริหารสินทรัพย์
ส่วนใหญ่เกือบทั้งหมดเป็นบริษัทที่จัดตั้งโดยสถาบันการเงินเพื่อรับบริหารหนี้ของสถาบันการเงินตนเองหรือผู้อื่น
บริษัทบริหารสินทรัพย์อิสระที่ไม่ขึ้นกับสถาบันการเงินใดๆ ซึ่ง ณ ปัจจุบัน
บริษัทที่มีลักษณะการให้บริการที่คล้ายคลึงกับของบริษัทฯ มีอยู่จำนวนไม่กี่รายเท่านั้น เช่น
บริษัทบริหารสินทรัพย์ พาลาภ จำกัด เป็นต้น

ในด้านการแข่งขันนั้น ปัจจุบันมีการแข่งขันเพิ่มมากขึ้น
เนื่องจากจะมีผู้ให้บริการรายใหม่เข้ามาสู่ตลาดเพิ่มมากขึ้น
ในการเสนอตัวเพื่อรับคัดเลือกเป็นผู้บริหารสินทรัพย์ด้อยคุณภาพ
ดังนั้นบริษัทฯต้องทำการคัดเลือกแข่งขันกับผู้เสนอบริการอีกหลายราย
ซึ่งบางรายก็เป็นผู้ประกอบการรายใหม่ อีกทั้งในปัจจุบัน พ.ร.ก. บริษัทบริหารสินทรัพย์
ได้กำหนดให้บริษัทบริหารสินทรัพย์สามารถรับจ้างบริหารสินทรัพย์ได้ด้วย
จากเดิมซึ่งมีข้อจำกัดให้ต้องรับโอนหรือซื้อสินทรัพย์ไปเท่านั้น
ทำให้บริษัทบริหารสินทรัพย์ในปัจจุบันมีความได้เปรียบกว่าบริษัทที่รับจ้างบริหารสินทรัพย์ด้อยคุณภาพทั่วไป
เนื่องจากมีทางเลือกในการที่จะเป็นผู้บริหารสินทรัพย์ด้อยคุณภาพในพอร์ตของตนด้วยตัวเอง
หรือจะจ้างนิติบุคคลภายนอกเป็นผู้บริหารเองก็ได้
ซึ่งก็จะทำให้โอกาสที่ผู้รับจ้างบริหารจะไปรับจ้างบริหารจากบริษัทบริหารสินทรัพย์มีโอกาสน้อยลง
อย่างไรก็ดี บริษัทฯมีบริษัทย่อยที่เป็นบริษัทบริหารสินทรัพย์อยู่แล้วคือ บบส.เอแคป บบส.สตาร์
และบบส.เอแคป เอเชีย ดังนั้น
บริษัทฯจึงมีศักยภาพในการแข่งขันที่ไม่น้อยกว่าบริษัทบริหารสินทรัพย์รายอื่นๆ
ที่เข้ามาแข่งขันในธุรกิจนี้
เนื่องจากบริษัทฯสามารถรับจ้างบริหารสินทรัพย์ด้อยคุณภาพจากบริษัทย่อยได้

สำหรับปัจจัยสำคัญที่จะทำให้บริษัทฯประสบความสำเร็จในการแข่งขันในธุรกิจการบริหารสินทรัพย์ด้อยคุณภาพนั้นประกอบด้วย

1.  บริษัทฯมีบุคลากร ที่มีประสบการณ์ และความเข้าใจในการแก้ปัญหาหนี้สินด้อยคุณภาพ
    โดยจะต้องสามารถพิจารณาและตัดสินใจถึงการรักษาสมดุลระหว่างการแก้ไขปัญหาให้ลูกหนี้อย่างยั่งยืน
    ความรวดเร็วในการแก้ปัญหา และการลดความสูญเสียให้แก่สถาบันการเงิน
    บุคลากรที่มีประสบการณ์ของบริษัทฯสามารถอบรมและสร้างทีมงานใหม่ที่มีคุณภาพเพื่อรองรับงานใหม่ได้
    ตลอดจนสามารถทำงานทดแทนกันและจัดสรรบุคลากรให้เป็นหัวหน้าของทีมงานใหม่
    หากมีงานเพิ่มเติมในอนาคตได้

2.  ระบบเทคโนโลยีและสารสนเทศที่มีประสิทธิภาพในการบริหารและจัดการข้อมูลให้ทันต่อเหตุการณ์
    และมีมาตรฐานเดียวกันกับสถาบันการเงินโดยทั่วไป

3.  ความมุ่งมั่นในการเป็นผู้บริหารสินทรัพย์มืออาชีพที่สามารถให้ความมั่นใจแก่ผู้ว่าจ้าง
    ซึ่งครอบคลุมทั้งความสามารถและประสิทธิภาพในการบริหารงาน
    ความมั่นคงในอนาคตระยะยาวของธุรกิจของบริษัทฯ

4.  บริษัทฯเสนออัตราค่าบริการที่เป็นธรรม
    และสามารถลดต้นทุนในการบริหารสินทรัพย์ด้อยคุณภาพของผู้ว่าจ้างได้

5.  บริษัทฯมีทางเลือกในการรับงานด้านบริหารสินทรัพย์ด้อยคุณภาพมากขึ้น
    เพราะสามารถดำเนินงานได้ทั้งในด้านการรับจ้างบริหาร ภายใต้การดำเนินงานของบริษัทฯ
    หรือเป็นผู้ประมูลซื้อพอร์ตสินทรัพย์ด้อยคุณภาพมาบริหารภายใต้บบส. เอแคป และบบส.สตาร์
    ซึ่งเป็นบริษัทย่อย

การดำเนินงานภายใต้การบริหาร NPLs จากหน่วยงานของรัฐ

ปัจจุบันบริษัทบริหารสินทรัพย์ของรัฐที่จัดตั้งขึ้นเพื่อดำเนินการติดตามและแก้ไขปัญหาหนี้ NPLs
โดยเฉพาะ เช่น บริษัทบริหารสินทรัพย์กรุงเทพพาณิชย์จำกัด (บสก. หรือ BAM)
บริษัทบริหารสินทรัพย์เพชรบุรีจำกัด (PAMC) บริษัทบริหารสินทรัพย์รัตนสินจำกัด (RAM)
บริษัทบริหารสินทรัพย์สุขุมวิทจำกัด (บสส. หรือ SAM) บรรษัทบริหารสินทรัพย์ไทย (บสท. หรือ
TAMC) และ บรรษัทบริหารสินทรัพย์สถาบันการเงิน (บบส. หรือ AMC)
โดยบริษัทบริหารสินทรัพย์เหล่านี้จะรับซื้อหรือรับโอนหนี้เสียมาจากธนาคารและสถาบันการเงินต่างๆเพื่อมาบริหารจัดการโดยเฉพาะ
เพื่อให้เกิดประสิทธิภาพมากกว่าที่ธนาคารหรือสถาบันการเงินจะเป็นผู้ดำเนินงานเอง
เนื่องจากธนาคารและสถาบันการเงินเหล่านั้นมีธุรกรรมด้านอื่นๆ ที่ต้องคอยดูแลอยู่
ทำให้การติดตามและบริหารหนี้อาจไม่มีประสิทธิภาพที่เพียงพอ
โดยที่บริษัทบริหารสินทรัพย์เหล่านี้สามารถที่จะดำเนินงานด้วยตัวเอง
หรือว่าจ้างให้ผู้บริหารเอกชนภายนอกมารับจ้างบริหารก็ได้ ปัจจุบันปริมาณ NPLs
ที่อยู่ในระบบนั้นคาดว่ายังมีอยู่ประมาณ 3-4% ของยอดสินเชื่อทั้งระบบของสถาบันการเงิน
ทั้งนี้เกิดจากสาเหตุหลักๆ 3 ประการที่กดดันให้ NPLs ยังไม่มีแนวโน้มลดลงตามเป้าหมาย คือ
ภาวะเศรษฐกิจโดยรวมที่ชะลอตัว เกณฑ์การจัดชั้นของธปท.ที่เข้มงวดขึ้น
และความผันผวนในตลาดการเงินโลก นอกจากนี้บริษัทฯยังเชื่อว่า NPL
เป็นสิ่งที่จะต้องมีเกิดขึ้นในระบบ โดยเฉพาะกับประเทศที่มีอัตราการเติบโตทางเศรษฐกิจค่อนข้างสูง
หรือกลุ่ม Emerging countries เช่นประเทศในภูมิภาคอาเซียน รวมทั้ง อินเดีย จีน เกาหลี
เป็นต้น ปริมาณของ NPLs ในประเทศไทยมีจำนวนมากพอและอาจจะมี NPLs
เพิ่มขึ้นจากแนวโน้มดอกเบี้ยที่สูงขึ้น ซึ่งเพียงพอที่จะนำรายได้และการเติบโตมาสู่บริษัทฯ
รวมทั้งมีธุรกรรมอื่นที่เกี่ยวเนื่องกับการบริหารหนี้ ซึ่งจะเป็นโอกาสทางธุรกิจแก่บริษัทฯเช่นกัน

อุตสาหกรรรมสินเชื่อส่วนบุคคลเพื่อการอุปโภคและบริโภค

ในช่วงที่ผ่านมา อาจกล่าวได้ว่าธุรกิจสินเชื่อส่วนบุคคล
ซึ่งเป็นสินเชื่อสำหรับผู้บริโภครายย่อยนั้นมีทิศทางการฟื้นตัวค่อนข้างช้ากว่าสินเชื่อประเภทอื่นๆ
ซึ่งน่าจะมาจากปัจจัยแวดล้อมเฉพาะทางธุรกิจหลายประการ อาทิ
สินเชื่อส่วนบุคคลเป็นสินเชื่อที่ไม่มีหลักทรัพย์ค้ำประกัน จึงจัดอยู่ในประเภทสินเชื่อที่มีความเสี่ยงสูง
ทำให้ผู้ประกอบการยังคงระมัดระวังการปล่อยสินเชื่อประเภทนี้
โดยเฉพาะเมื่อภาวะเศรษฐกิจอยู่ในขั้นที่กำลังฟื้นตัว
เมื่อทิศทางการเติบโตของเศรษฐกิจไทยยังคงมีปัจจัยลบที่อาจจะมาฉุดรั้งการขยายตัวทางเศรษฐกิจในระยะข้างหน้า
โดยปัจจัยภายในประเทศที่สำคัญ คือ เสถียรภาพการเมืองภายในประเทศ
ที่ยังคงเป็นประเด็นสำคัญที่ต้องจับตามอง ในขณะที่ปัจจัยภายนอกประเทศ คือ
การฟื้นตัวของเศรษฐกิจโลกที่คาดว่าจะเติบโตในอัตราที่ช้าลงจากที่ได้คาดการณ์
เนื่องมาจากปัญหาวิกฤติหนี้ในประเทศยุโรปที่ยังคงมีความเปราะบาง
รวมถึงปัญหาฟองสบู่ในภาคอสังหาริมทรัพย์ของจีน
ซึ่งปัจจัยเสี่ยงดังกล่าวอาจส่งผลกระทบต่อการฟื้นตัวของเศรษฐกิจไทยให้ขาดความต่อเนื่อง
และส่งผลกระทบเป็นลูกโซ่ต่อมายังภาคธุรกิจอื่นๆ รวมถึงธุรกิจสินเชื่อส่วนบุคคลเช่นกัน
ดังนั้นการอนุมัติสินเชื่อของผู้ประกอบการจึงยังคงอยู่บนพื้นฐานของความระมัดระวัง
โดยจะเน้นกลุ่มลูกค้าที่มีคุณภาพมากกว่าการเน้นจำนวนบัญชีที่เพิ่มขึ้น

การที่ผู้ประกอบการต้องเผชิญกับการแข่งขันที่รุนแรงทั้งในภาวะที่เศรษฐกิจชะลอตัว
และภาวะที่เศรษฐกิจมีการเติบโต ผู้ประกอบการทั้งธนาคารพาณิชย์ และ Non-Bank
ต่างต้องการที่จะขยายสัดส่วนการตลาดของตน
ทำให้ผู้ประกอบการจึงต้องพยายามพัฒนาผลิตภัณฑ์สินเชื่อให้มีความแตกต่างจากคู่แข่ง
ท่ามกลางการแข่งขันในธุรกิจการเงินที่มีความเข้มข้นอย่างในขณะนี้
ผู้ประกอบการยังคงเน้นกลยุทธ์ด้านราคามาใช้ เพื่อจูงใจให้ลูกค้าเลือกใช้บริการสินเชื่อของตนเอง
อาทิ การจูงใจด้วยอัตราดอกเบี้ยพิเศษระยะสั้น เช่น การคิดอัตราดอกเบี้ยร้อยละ 0.0 ในช่วง
1-2 เดือนแรกของสัญญา การกำหนดอัตราดอกเบี้ยรวมค่าธรรมเนียมที่ต่ำกว่าเพดานที่กำหนด
(อัตราดอกเบี้ยสินเชื่อส่วนบุคคลรวมค่าธรรมเนียมไม่เกินร้อยละ 28 ต่อปี) เป็นต้น

นอกจากนี้ผู้ประกอบการยังเพิ่มความแข็งแกร่งของตน
โดยการใช้จุดแข็งทางธุรกิจในการขยายฐานลูกค้ารายใหม่ อาทิ
ธนาคารพาณิชย์ไทยจะใช้จุดแข็งในเรื่องของช่องทางการขาย ที่มีสาขากระจายอยู่ทั่วประเทศ
ฐานลูกค้าบัญชีเงินฝากที่มีจำนวนมาก บริษัทที่เป็นลูกค้าของธนาคารพาณิชย์
รวมถึงฐานลูกค้าของบริษัทในเครือธนาคารพาณิชย์ ซึ่งถือว่าเป็นจุดแข็งทางธุรกิจที่สำคัญ
ในการขยายฐานลูกค้าสินเชื่อ
ในขณะที่กลุ่มสาขาธนาคารต่างประเทศจะเสริมความแข็งแกร่งในการทำธุรกิจ
โดยเปิดให้บริการสมัครสินเชื่อออนไลน์ โดยเสนออัตราดอกเบี้ยที่ต่ำในการจูงใจลูกค้า เช่น
สมัครออนไลน์รับอัตราดอกเบี้ยพิเศษร้อยละ 18.5 เป็นต้น
รวมถึงการใช้ช่องทางการขายตรงเช่นกัน

สำหรับกลุ่ม Non-Bank
จะมีจุดเด่นในด้านของความคล่องตัวในการดำเนินธุรกิจรวมทั้งในเรื่องของกระบวนการทำงานและการอนุมัติสินเชื่อที่รวดเร็ว
(เช่น อนุมัติสินเชื่อด่วน 30 นาที) รวมไปถึงการมีจุดให้บริการสินเชื่อที่กระจายอยู่ตามสถานที่ต่างๆ
ทั้งในกรุงเทพฯและต่างจังหวัด
อีกทั้งผู้ประกอบการกลุ่มนี้ยังเปิดให้บริการสมัครสินเชื่อออนไลน์บนเว็บไซต์ของตน
ที่เพิ่มความสะดวกในการเข้าถึงแหล่งเงินทุนของลูกค้า
ซึ่งผู้ประกอบการกลุ่มนี้คงจะใช้จุดแข็งทางธุรกิจของตนรุกตลาดอย่างหนักต่อไป
ดังนั้นบริษัทฯจึงยังเชื่อว่า ธุรกิจสินเชื่อส่วนบุคคลคงจะมีความคึกคักและเข้มข้นมากขึ้น
โดยคาดว่าผู้ประกอบการคงจะต้องสรรหากลยุทธ์การตลาดใหม่ๆ
ออกมาอย่างต่อเนื่องในการจูงใจลูกค้าให้ใช้บริการของตน

ประเภทของสินเชื่อส่วนบุคคลเพื่อการอุปโภคและบริโภค ที่ให้บริการ ได้แก่

ธุรกิจบัตรเครดิต

ภาพรวมของธุรกิจบัตรเครดิตในปีที่ผ่านมามีการแข่งขันค่อนข้างรุนแรง
แม้ว่ากลุ่มลูกค้าเป้าหมายโดยส่วนใหญ่มีบัตรเครดิตใช้อยู่แล้ว
แต่การเติบโตของฐานบัตรใหม่ยังคงขยายตัวได้อย่างต่อเนื่อง แม้จะไม่หวือหวาดังเช่นที่ผ่านมาก็ตาม
โดยกลุ่มลูกค้าที่จะมาเป็นกลุ่มเป้าหมายหลักของผู้ประกอบการในปีนี้ คือ
กลุ่มผู้บริโภคที่เริ่มเข้าสู่ภาวะการทำงาน และกลุ่มผู้บริโภคที่ไม่เคยทำบัตรเครดิต

สำหรับแรงขับเคลื่อนที่สำคัญต่อการเติบโตของการใช้จ่ายผ่านบัตรเครดิต
นอกจากจะมาจากปัจจัยด้านเศรษฐกิจแล้ว
ปัจจัยด้านการแข่งขันทางธุรกิจทำให้ผู้ประกอบการต่างยังคงต้องสรรหากลยุทธ์การตลาดในรูปแบบใหม่ๆออกมา
เช่น การใช้อัตราดอกเบี้ยที่ต่ำกว่าคู่แข่งในช่วงเวลาสั้นๆ เข้ามาจูงใจ
เพื่อกระตุ้นการใช้จ่ายผ่านบัตรเครดิต
ซึ่งการแข่งขันเพื่อเป็นผู้นำการตลาดบัตรเครดิตนอกจากจะเป็นผู้นำในด้านจำนวนบัตรแล้ว
องค์ประกอบที่สำคัญอีกประการหนึ่ง คือ
มูลค่าการใช้จ่ายผ่านบัตรเครดิตที่จะนำมาซึ่งรายรับทางธุรกิจตามมา
ทำให้ผู้ประกอบการจำต้องออกแคมเปญกระตุ้นการใช้จ่ายผ่านบัตร
เพื่อให้เกิดการใช้จ่ายผ่านบัตรเครดิตอย่างต่อเนื่อง

ในสายธุรกิจบัตรเครดิต คู่แข่งที่สำคัญของ CAP OK คือ ธนาคารพาณิชย์ และบริษัทการเงินอื่น
โดยในรอบหลายปีที่ผ่านมา จำนวนบัตรเครดิตที่ออกโดยธนาคารพาณิชย์
และผู้ประกอบการธุรกิจบัตรเครดิตได้เพิ่มขึ้นอย่างต่อเนื่อง
โดยจากข้อมูลของธนาคารแห่งประเทศไทย (ธปท.) ปรับปรุงเมื่อวันที่ 10 กุมภาพันธ์ 2554
รายงานตัวเลขการให้บริการบัตรเครดิตและสินเชื่อบัตรเครดิต พบว่า สิ้นเดือนธันวาคม 2553
จำนวนบัตรเครดิตที่ใช้ในระบบมีทั้งสิ้น 14,187,815 บัตร เพิ่มขึ้นจากระยะเดียวกันของปี 2552
จำนวน 698,413 บัตร หรือคิดเป็นร้อยละ 5.18

ทั้งนี้ จำนวนบัตรเครดิตดังกล่าว เมื่อเทียบกับปี 2552
พบว่าเป็นบัตรเครดิตที่ออกโดยธนาคารพาณิชย์ไทย 5,788,742 บัตร เพิ่มขึ้น 324,654 บัตร
หรือร้อยละ 5.94 เป็นบัตรเครดิตที่ออกโดยธนาคารต่างประเทศ 1,351,743 บัตร เพิ่มขึ้น
28,645 บัตร หรือร้อยละ 2.16
ขณะที่บัตรเครดิตของบริษัทประกอบธุรกิจบัตรเครดิตที่ไม่ใช่สถาบันการเงิน (นอนแบงก์) มีทั้งสิ้น
7,047,330 บัตร เพิ่มขึ้น 345,114 บัตร หรือร้อยละ 5.15
และสำหรับการใช้จ่ายผ่านบัตรเครดิตเดือนธันวาคมปี 2553 ที่ผ่านมา มียอดการใช้จ่ายผ่านบัตรรวม
119,577 ล้านบาท เพิ่มขึ้นจากระยะเดียวกันปี 2552 จำนวน 17,987 ล้านบาท หรือร้อยละ
17.70 ส่วนใหญ่เป็นการใช้จ่ายผ่านบัตรเครดิตของธนาคารพาณิชย์ไทย 74,255 ล้านบาท เพิ่มขึ้น
12,466 ล้านบาท หรือร้อยละ 20.17
ส่วนการใช้จ่ายผ่านบัตรเครดิตที่ออกโดยธนาคารต่างประเทศ มีจำนวน 13,109 ล้านบาท เพิ่มขึ้น
1,865 ล้านบาท หรือร้อยละ 16.59 การใช้จ่ายผ่านบัตรนอนแบงก์ เพิ่มขึ้นร้อยละ 12.81 หรือ
3,658 ล้านบาท โดยมีการใช้จ่ายทั้งสิ้น 32,214 ล้านบาท

จากข้อมูล พบว่าตลาดบัตรเครดิตของไทยยังมีช่องทางการขยายตัวได้อย่างต่อเนื่อง
โดยเฉพาะการทำธุรกรรมผ่านบัตรเครดิต
ที่นอกจากจะเน้นการทำธุรกรรมไปยังการใช้จ่ายผ่านบัตรเครดิตในชีวิตประจำวันเป็นหลักแล้ว
การเพิ่มการทำธุรกรรมผ่านบัตรเครดิตยังสามารถที่จะกระจายไปยังการทำธุรกรรมระหว่างภาครัฐ
รวมถึงรัฐวิสาหกิจ และประชาชน เช่น การชำระค่าธรรมเนียมต่างๆ การชำระภาษี
และค่าบริการต่างๆ เป็นต้น นอกจากนี้การทำธุรกรรมบัตรเครดิตผ่านช่องทางออนไลน์ เช่น
การซื้อสินค้าบนเว็บไซต์โดยชำระผ่านบัตรเครดิตยังคงเป็นตลาดที่มีโอกาสการเติบโตที่สูงได้ในอนาคต

ธุรกิจสินเชื่อส่วนบุคคล

ธุรกิจสินเชื่อส่วนบุคคลในปีที่ผ่านมาได้รับผลกระทบโดยตรงจากทิศทางการเติบโตของเศรษฐกิจไทยที่มีปัจจัยลบทั้งจากภายในและภายนอกประเทศเข้ามา
จึงส่งผลโดยตรงต่อจำนวนลูกค้าใหม่และความเสี่ยงของคุณภาพสินเชื่อในระบบ
ผู้ประกอบการในตลาดทั้งที่เป็น ธนาคารพาณิชย์ และบริษัทการเงินอื่น อาทิเช่น บริษัท จีอี มันนี่
(ประเทศไทย) จำกัด บริษัท อีซี่บาย จำกัด (มหาชน) บริษัท เซทเทเลม (ประเทศไทย) จำกัด
และบริษัทพรอมิส (ไทยแลนด์) จำกัด
ต่างก็ต้องดำเนินกลยุทธ์ทางการตลาดอยู่บนพื้นฐานของความระมัดระวัง
ธุรกิจดังกล่าวนี้ในปีที่ผ่านมาจึงมีการปล่อยสินเชื่อที่ลดลง

จากข้อมูลจากธนาคารแห่งประเทศไทยปรับปรุงล่าสุดวันที่ 10 กุมภาพันธ์ 2554
ได้รายงานตัวเลขสินเชื่อส่วนบุคคลพบว่า มีบัญชีลูกหนี้สินเชื่อส่วนบุคคลในระบบทั้งสิ้น 8,576,386
บัญชี ลดลงจากระยะเดียวกันของปี 2552 จำนวน 166,499 บัญชี หรือร้อยละ 1.90
โดยส่วนใหญ่เป็นการลดลงของลูกหนี้ธนาคารพาณิชย์ไทย ซึ่งมีบัญชีทั้งสิ้น 1,346,205 บัญชี ลดลง
343,521 บัญชี หรือคิดเป็นร้อยละ 20.33

ขณะที่ยอดสินเชื่อส่วนบุคคลทั้งระบบมียอดคงค้างทั้งสิ้น 187,491 ล้านบาท ลดลง 26,254 ล้านบาท
หรือลดลงร้อยละ 12.28 โดยส่วนใหญ่เป็นยอดคงค้างสินเชื่อของNon-Bank มียอดคงค้างทั้งสิ้น
100,709 ล้านบาท หรือคิดเป็นร้อยละ 53.71 ของยอดสินเชื่อคงค้างทั้งหมด ทั้งนี้
การขยายตัวของธุรกิจสินเชื่อส่วนบุคคลในอนาคต
จะเติบโตมากน้อยเพียงใดขึ้นอยู่กับปัจจัยหนุนที่สำคัญหลายประการ โดยแรงหนุนที่สำคัญ คือ
ทิศทางเศรษฐกิจที่คาดว่าจะมีทิศทางการเติบโตได้อย่างต่อเนื่อง
และน่าจะส่งผลดีต่อทิศทางการว่าจ้างงานในระยะข้างหน้า
ซึ่งจะส่งผลดีต่อกลุ่มลูกค้าใหม่ที่จะเข้าสู่ระบบ ในขณะที่แนวโน้มการเลิกจ้างงานที่ลดลง
จะส่งผลดีต่อคุณภาพของสินเชื่อในระบบเช่นกัน นอกจากนี้ภายใต้สถานการณ์เศรษฐกิจที่ดีขึ้น
ผู้ประกอบการทั้งธนาคารพาณิชย์ และ Non-Bank
ต่างได้เริ่มผ่อนคลายกฎเกณฑ์คุณสมบัติของผู้ขอสินเชื่อ เช่น
การปรับเงื่อนไขรายได้ขั้นต่ำของผู้ขอสินเชื่อ จากรายได้ต่อเดือน 15,000 - 20,000 บาท
ลงมาอยู่ที่ 10,000 บาทต่อเดือน เพื่อที่จะกระตุ้นตลาดสินเชื่อให้ขยายตัวได้
รวมถึงการนำเสนอผลิตภัณฑ์สินเชื่อที่มีความหลากหลาย และระยะเวลาที่ผ่อนชำระยาวนานขึ้น
เพื่อให้ลูกค้าสามารถเลือกผลิตภัณฑ์ที่สอดคล้องกับความสามารถในการผ่อนชำระสินเชื่อของตนเอง

ธุรกิจสินเชื่อเงินผ่อน

ปัจจุบันการซื้อสินค้าด้วยระบบเงินผ่อนของสมาชิกบัตรเงินผ่อนของกลุ่มสถาบันที่ไม่ใช่ธนาคารพาณิชย์หรือนอนแบงก์นั้น
เริ่มได้รับความนิยมลดลงมาก
ขณะเดียวกันก็ยังพบว่าปัจจุบันมีลูกค้าจำนวนมากก็หันไปใช้วิธีการซื้อสินค้าด้วยการผ่อนผ่านบัตรเครดิตแทน
โดยส่วนหนึ่งอาจเป็นผลมาจากการจัดกิจกรรมส่งเสริมการขายของบัตรเครดิตมีความน่าสนใจและจูงใจมากกว่า
ทั้งในแง่ของการให้ส่วนลด สะสมคะแนน และอัตราดอกเบี้ยที่ถูกกว่าบัตรสมาชิกเงินผ่อน
เนื่องจากบัตรเครดิตของสถาบันการเงินนั้นมีต้นทุนทางการเงินที่ต่ำกว่านอนแบงก์
นอกจากนี้การที่บัตรเครดิตมีระบบการป้องกันความปลอดภัย
และมีระบบการตรวจสอบข้อมูลที่มีความสะดวกรวดเร็วก็เป็นปัจจัยสำคัญที่ทำให้ร้านค้าปลีกหันมาให้ความสำคัญกับการขายสินเชื่อเงินผ่อนผ่านบัตรเครดิตมากขึ้น
อีกทั้งในส่วนของผู้ประกอบการสินเชื่อเงินผ่อนต่างๆ
จะมีความระมัดระวังมากขึ้นจากสภาพเศรษฐกิจที่ไม่สู่ดีในระยะหลังนี้
ทำให้ผู้ประกอบการที่เป็นNon-Bank หลายรายไม่ว่าจะเป็น อิออน เพาเวอร์บาย อีซี่บาย เป็นต้น
ต่างก็ต้องมีการปรับตัวในรูปแบบต่างๆ มากขึ้น

ธุรกิจสินเชื่อเช่าซื้อ

ผู้ประกอบธุรกิจในการให้บริการสินเชื่อเช่าซื้อสามารถแบ่งได้เป็น 2 ประเภท ประเภทที่หนึ่ง คือ
ผู้ประกอบการที่ให้บริการซื้อสินค้าเงินผ่อนสำหรับสินค้าที่ผลิตขึ้นเอง ผู้ประกอบการประเภทนี้ ได้แก่
บริษัท ซิงเกอร์ (ประเทศไทย) จำกัด (มหาชน) ประเภทที่สอง คือ
ผู้ประกอบการที่ให้บริการสินเชื่อเช่าซื้อผ่านร้านคู่ค้า
โดยในกลุ่มบริษัทที่ให้บริการสินเชื่อเช่าซื้อในลักษณะดังกล่าว ได้แก่ บริษัท จีอี มันนี่ (ประเทศไทย)
จำกัด บริษัท อีซี่บาย จำกัด (มหาชน) บริษัท เซทเทเลม (ประเทศไทย) จำกัด บริษัท ซิงเกอร์
ไทยแลนด์ จำกัด (มหาชน) และบริษัท ไมด้า แอสเซท จำกัด (มหาชน) เป็นต้น

อุตสาหกรรมธุรกิจที่ปรึกษาทางการเงิน

ปีที่ผ่านมาแนวโน้มเศรษฐกิจไทยที่เริ่มส่งสัญญาณการฟื้นตัว
ส่วนหนึ่งสะท้อนให้เห็นได้จากผลการดำเนินงานของบริษัทจดทะเบียนในตลาดหลักทรัพย์ของไทย
ที่มีผลประกอบการที่เติบโตขึ้นเป็นส่วนใหญ่ ทำให้เป็นที่สนใจจากนักลงทุนต่างประเทศ
ดังเห็นได้จากดัชนีตลาดหลักทรัพย์ของประเทศไทยที่เติบโตขึ้นในปีที่ผ่านมา
ธุรกิจการให้บริการที่ปรึกษาทางการเงินเกี่ยวกับการระดมทุน การออกตราสารทุน
จึงกลับมาเติบโตขึ้นตามไปด้วย

ปัจจุบันนี้บริษัทหลักทรัพย์หลายแห่งหันมามุ่งเน้นธุรกิจที่ปรึกษาทางการเงินและ/หรือวาณิชธนกิจมากยิ่งขึ้น
เนื่องจากเป็นการเพิ่มรายได้ และสนับสนุนธุรกิจหลักทรัพย์ของตนเอง
รวมถึงการเพิ่มขึ้นของบริษัทที่ปรึกษาทางการเงินที่จัดตั้งขึ้นใหม่
โดยปัจจุบันมีผู้ประกอบการที่ปรึกษาทางการเงินที่ได้รับอนุญาตจากสำนักงาน ก.ล.ต.
และไม่ได้อยู่ระหว่างการถูกระงับการให้บริการ ณ วันที่ 23 กุมภาพันธ์ 2554 ทั้งสิ้น 74 ราย
ความสามารถในการแข่งขันของธุรกิจที่ปรึกษาทางการเงินในส่วนนี้ จะขึ้นอยู่กับคุณภาพของบุคลากร
ประสบการณ์ และความเชี่ยวชาญในการให้คำปรึกษาเป็นหลัก บริษัทฯมีข้อเสียเปรียบเนื่องจาก
บริษัทฯไม่ได้เป็นบริษัทหลักทรัพย์ซึ่งมีฐานลูกค้าและมีใบอนุญาตประกอบธุรกิจหลักทรัพย์ประเภทการจัดจำหน่ายหลักทรัพย์เพื่อเสนอบริการรับประกันการจำหน่ายหุ้นให้แก่ลูกค้า
อย่างไรก็ตามการที่บริษัทฯมีความสัมพันธ์ที่ดีกับบริษัทหลักทรัพย์ที่ให้บริการรับประกันการจำหน่ายหุ้น
ก็จะทำให้บริษัทสามารถสร้างความเชื่อมั่นให้กับเจ้าของกิจการในการเสนอขายหลักทรัพย์ของตนได้

อย่างไรก็ตาม
ถึงแม้การประกอบธุรกิจในส่วนของที่ปรึกษาทางการเงินในการออกตราสารทุนจะมีการแข่งขันที่มากขึ้นจากการเพิ่มขึ้นของผู้ให้บริการ
และส่งผลต่อปริมาณงานที่มีสัดส่วนน้อยลง แต่บริษัทฯ ซึ่งปัจจุบันได้ให้บริษัทย่อย คือ ACS
เป็นผู้ให้บริการงานที่ปรึกษาทางการเงินและวาณิชธนกิจ
ก็ยังสามารถให้บริการกับลูกค้าในด้านอื่นๆได้ เช่น ที่ปรึกษาการปรับโครงสร้างหนี้
และที่ปรึกษาในการหาผู้ร่วมทุนต่างๆ รวมถึงการเป็นผู้ทำแผนและผู้บริหารแผนฟื้นฟูกิจการ
ซึ่งแสดงให้เห็นว่า ACS สามารถให้บริการงานที่ปรึกษาทางการเงินแก่ลูกค้าได้หลากหลาย

4.4 การจัดหาผลิตภัณฑ์และบริการ 

ปัจจุบันบริษัทฯและบริษัทย่อย มีผู้บริหารและทีมงานในสายงานที่ปรึกษาทางการเงินและวาณิชธนกิจ
ที่ล้วนแล้วแต่เป็นผู้ที่มีประสบการณ์ในธุรกิจวาณิชธนกิจและการเงินมาเป็นเวลากว่า 10 ปี
รวมทั้งยังมีสายสัมพันธ์ที่ดีต่อลูกค้า โดยมีผู้ได้รับวุฒิบัตรจากชมรมวาณิชธนกิจ
สำหรับการเป็นผู้ที่สอบผ่านหลักสูตรที่ปรึกษาทางการเงิน และสามารถปฏิบัติงาน
เป็นผู้ควบคุมการปฏิบัติงานจำนวนรวม 4 ท่าน

ขั้นตอนหลักๆ ในการดำเนินงาน จะเริ่มต้นจากการศึกษาปัญหาของลูกค้า
รวมถึงศึกษากฎระเบียบที่เกี่ยวข้องต่าง ๆ
เพื่อหาแนวทางในการแก้ปัญหาให้กับลูกค้าตลอดจนให้คำแนะนำ สอบทานฐานะของกิจการ (Due
Diligence) โดยการสอบถามผู้บริหารและสอบทานเอกสาร
จัดเตรียมประมาณการทางการเงินหรือเอกสารที่เกี่ยวข้อง โดยการดำเนินงานจะรับผิดชอบเป็นทีม
และประสานงานกับหน่วยงานที่เกี่ยวข้อง (รายละเอียดของกระบวนการทำงานสำหรับแต่ละบริการ
บริษัทฯได้อธิบายไว้ในหัวข้อ 4.1 ลักษณะของผลิตภัณฑ์หรือบริการ)

สำหรับบุคลากรด้านการบริหารสินทรัพย์ด้อยคุณภาพนั้น
บริษัทฯมีทีมงานซึ่งมีประสบการณ์มาจากการทำงานในองค์กรที่เคยบริหาร NPLs
ตั้งแต่มีการประมูลซื้อสินทรัพย์จาก ปรส. เมื่อเกือบ 10 ปีก่อนที่ผ่านมา
นอกจากนี้ผู้บริหารและทีมงานแต่ละท่านต่างก็ทำงานคลุกคลีอยู่ในธุรกิจด้านการเงินการธนาคารมาอย่างยาวนาน
จึงมีประสบการณ์ด้านการบริหารการเงินเป็นอย่างดี
ดังนั้นทีมงานผู้บริหารงานด้านบริหารสินทรัพย์ของบริษัทฯ จึงมีความชำนาญในงานบริหาร NPLs
เป็นอย่างดี

ในขณะเดียวกันประสบการณ์ด้านการติดตามหนี้สินจากการบริหารสินทรัพย์ ทำให้ผู้บริหารของบริษัทฯ
สามารถบริหารงานในธุรกิจสินเชื่อเพื่อการอุปโภคและบริโภค
รวมถึงงานอื่นๆที่เกี่ยวเนื่องและใช้ความรู้ ประสบการณ์และความชำนาญคล้ายๆ กัน เช่น
การให้บริการในลักษณะ Outsourcing Business ทั้งการบริการเกี่ยวกับการติดตามหนี้สิน
หรือการรับจ้างดำเนินงานบริการแบบ Call Center เป็นต้น นอกจากนี้การที่บริษัท
International Finance Corporation : IFC ซึ่งเป็นหนึ่งในกลุ่มสมาชิกธนาคารโลก
เป็นผู้ถือหุ้นของบริษัทฯ จะมีส่วนสำคัญต่อการให้การสนับสนุนแก่บริษัทฯ
ในการหาช่องทางการขยายธุรกิจในต่างประเทศ เนื่องจาก IFC
มีประสบการณ์และเคยเข้าไปลงทุนในประเทศต่างๆมาแล้วทั่วโลก

4.5 งานที่ยังไม่ส่งมอบ

เนื่องจากลักษณะของงาน ทั้งงานด้านการบริหารสินทรัพย์ด้อยคุณภาพ
งานด้านการให้สินเชื่อส่วนบุคคลเพื่อการอุปโภคและบริโภค
และงานที่ปรึกษาทางการเงินและวาณิชธนกิจจะเป็นงานต่อเนื่องที่จะต้องติดตามประสานงานไปจนกว่างานจะแล้วเสร็จ
ซึ่งงานในปัจจุบันในส่วนธุรกิจบริหารสินทรัพย์ด้อยคุณภาพ
บริษัทฯและบริษัทย่อยมีงานรับจ้างบริหารสินทรัพย์ฯตามสัญญาอยู่จำนวน 8 สัญญา
ซึ่งคิดเป็นมูลหนี้ตามมูลค่าเงินต้นรวมกันประมาณ 24,468 ล้านบาท

ในขณะที่งานด้านที่ปรึกษาทางการเงินและวาณิชธนกิจ ที่อยู่ระหว่างดำเนินการให้บริการ
ถือเป็นงานที่ยังไม่ได้ส่งมอบของบริษัทฯ ณ วันที่ 31 ธันวาคม 2553 มีจำนวนประมาณ 8 ราย
มูลค่าหนี้ในการปรับโครงสร้างหรือหาเงินทุนประมาณ 8,492 ล้านบาท